text:
Puezia di Kaka Barboza
Sexta-feira, 27 de Janeiro de 2012
POEMAS DI LIVRO KONFISON NA FFINATA - CONT.-
Finason sen fin
Pó raíz di longi
El voz di konfin
Eku ki ben ti oji
Roladu na mundu
Y na tenpu ku son
Na tereru batuku
Txabetadu na txôn
Á! Mos verdianu
Gaita ku ferinhu
Son ki ta gatianu
Grandi ku mininu
Mi é son serenata
Nkunhadu na tenpu
Bibu na mardugada
Ta bolôkia na ventu
Pa ka maria-m
Mi ku nha don
Ki Diós ki da-m
Na palmu-l mon
Y si N more fáxi
É azar di mundu
Dja-m ká odja sabi
N kaba purba tudu
KONBERSU KONPARADU
1
Ami Máriu ...
Sol ngana na luz k’é sede-m na rostu
Mundu na ka-ka k’é da-m nha nomi
Ma mi... nen luaradu nludidu
Ki fari legradura di tenpu
Ta pornunxa-m pa rafia-m xintidu
Ti keló ki fin da-m na téra
Ti N xinti... ma sal ku súkri
É ponta di pontu nun purbadura
Kiston fika na fila buska
N'entremeiu di ta... ô... ka ta
Pa átxa k'atxadu inda
Ti si N ta konta-u
2
Na pregu kutelu luz di nha spritu
Mi é dimás dretu di ki rabéz
Un sakedu kelotu detadu
Na sibíu dun bala d’ásu pa fria briu
Rabelu dun inkomu ta ústi
Ti ki té... kaba na nada
Mi é dentu-l mi djátu dun palpitu
Na dor duedu di mundu
N’amor ardedu na krensa
Águ di nha dondágu ta zigina
Na inviradu-l justisa d’Ómi
Na krápu-l téra ta padise
Mi é pó di dimanda isadu ta prima
Na bonina txon di diskrensa
Ta rabuska riba la na disisu
Getu di skansa un purbansu maior
Pabia! Mundu baxu li!
É pa purba-l... pa djurga-l
3
Formozu é mi di nha mai
Ki djôndjo korda ku letra
Ki solda pedra ku son
Ki gêmia n’el sin ku nau
P’é djuga djogu na mundu d’Ómi
Bodona é mi di nha pai
K’e kázia na boton d’amizadi
K’é préga na kóz di maldadi
K’é Déus y Diabu mamantadu
P’é purba y é djurga mundu d’Ómi
4
Pabia Ómi!
É korpu kofri d'alma
Izistidu na si sustentu
Disnaturadu é distansia
Ki n’ el é d’el si alma
Dému...
Ponta di pontu k’atxadu
Pabia alma é un yan
Un sin nun nau príti
Na kau sen kau sta
Dému!
Un vibrason di kriason
5
Ómi... diskunfiansa tendu
É spésia di nó na fiása dun fiansa
Kabrestadu na portal di si xintidu
En ki rol di ma kin diz é si sustentu
Pabia...
Kudar insertu é n’el un laimu
Ki pa si izistensia bastanti
Falsu sertu indimenu nganadu
É d’el réstia dun fingimentu
6
‘’Hoje mesmo
Compara-m que na cara de nha fidju
Na 25 ano d’aquel más crescido
Ma tudo nha tempo até hoje vivido
Ainda bem juvenil era na ses odju
Um riso... na fadiga d'ses mufineza
E ainda
Um cosa toca-m na ideia
Se mi é um existência
E se na el nha existência é tambe
Nton... é justo nha dôs existência
Um vez na mi e oto vez na el? ‘’
7
Tonte tenpe... Bilinha !
K’é feite de bo
Nes jeite kabode de bo korpe
figurode na bo karinha?
Devera ... devera ... môs
É tude de mi ke bo kre sabe?
Oia... apenas un tentativa de amor
Kel ke dexa-m na skina dun tenpe
Ke já ka é sodade ... un pasode
Ke kastiga-m ma k’inda ka mata-m
Pa ke nha fidje...!
É na nha peite un ranovode speransa
Manhan é un forsa k’inda t'aguenta-m
Y se vida ten pa deze mi é se palavra
KONBERSU SABI
Nes di meu téra kastanhu
Sol é mistériu txuba é Deus
Y bentu-l seka é Diabu
Infernu é txon toradu
Ómi é pedra Mudjer é lama
Azágua é kel ki ten pa da
Pabia disísu é disididu.
Pa dexa djakrás di dimóni
Tísa bentu runhu sima é kre
Sopradu radiadu lixaradu
Pueradu rodiadu malkriadu
Pa tadja-m pa kala-m
Pa trapadja-m pa mata-m
Má mi t'atxa-m txaskan
Pa N pupa y pa N rafila
Pa N riska bentu ku ponta-l nha dedu
Si xúxu ka spanta nen mi N ka ta taranta
Y si diaxi ka more nen mi N ka ta sokore
Mi môs kran sprítu bira-m tan
Korpu bira-m zan kriolu kria-m
Faze-m kabesa juíz labanta-m
Da-m kudadu xintidu sentra-m
Pa N ka kai na mon di ban-baran
Nen ki Dégu ben di djan-ban
Na konbersu d'Antóni Soldadu
Fika fladu santadu ramarkadu
Ma diskudadu ka ten rasguardu
Ma ntuadu ka ta tonba nsodadu.
Ma na raskunhu-l mundu
Nos é stadiu di kaza-l genti
Entradu oji manhan saidu
Mâ si bu dadu un kantu
Ka bu ndjutu-l gazadju
Se pa rasposta mal dadu
Anti fika ku voz trankadu
Si é di mata inda ka fladu
Si é di buli bason ka dadu
Len Viera morada Gentis Vera
Mi é la ki N konxe padas di pon
Katxor ladra-m ki N salta tapun
Po-m ki N bai ki da-m fadiga
Da-m ki N sai ki due-m bariga.
Dja di tenpu kunfiansa tendu
Era nomi pustadu na pinhora
Loru fadjadu na djakrandan
Luxu baxu d'aba kazimira
Lensinhu pó di téra na pontada
Un buné foradu boton na pala
Era sonbra-l sirkunstansia.
Toi di Kunta fazedor di barapó
Ta flába ma vara si marmelu
É prestu na ndôxa dizintuadu
Limaria nxinadu é pedra tadjadu
Firmadu na nkunhal d'amizadi
Fika ki N fika gó pa di pa si
Ka nkomoda-m ka molesta-m
Dému! Un kada kual na si getu
Rodia si roda é distora si pó
Nha Tóxa el ku si braza na téstu
Dianti fumador di rosmaninhu
Ta simira ta kuda fla ki fladu fla
Ku frango ratorku ta rafia franga
Laratixa lastradu na sol di makaku
Krias djuntadu na rol di pilon
Odja minhotu bedju ka ta gala
Ka ta dexa panhadu pinton
Manu ku si pingu buné na testa
Na ta ben pa di pa la ku si gaita
Pasu dismarkadu ku markason
Un voz N da-l é kudi-m na kodi
Ma simenti lanu mamulanu
Si txon é ratxa ponta-l rotxa
Si bu buska-l bu ka t'atxa-l
Si bu odja-l bu ka t'alkansa-l
Ma mi k’é sima boi brabíu
Ku briu ta fri-m ta txuputi-m
Ta solbe téra ta ladridja bafu
Rabu lângui-lângui ta bana trosa
Ponta nkrispadu txífri koronhadu
Ma si raiba-m N ta inbía tenpu
É ti na kontu flanu poi na nparu
Katxu sikinada pa laska laska
Ta djôngo fartu ta simira tenpu
Ta ozerba kaladu ta xinti paradu
Ku sodadi tripitxi kana sitridjadu
Kalda nparadu kalman bafadu.
Bônbia na prasa durmi na kutelu
Ka ta kume txon pabia é ka bokadu
Má si N ponta-l ponta nha ponteru
N ta fra-l N ta fri-l N ta poi simenti
Si gudja subi é pa basta-m paladar
Si ka fila é ti na kontu N pila kuza
Si pátxi N ta lâtxi si lâpi N ta karapi
Dona Nha Donana Monti Kunben
Fla libra é getu na pó di djugutu
Pabia lei fradu ma ka ten pekadu
Pidi ka dadu ma ka ten prosesu
Marmâsi ki nau nen lebi nen pizadu
Pabia justu ki justa koz ki perta sídja
Matxu di jornada é sela ku rabitxi
Albarda é kama karga buru femia
Lantuna era dizinfadu mininu matxu
Mantega kenti mesinha pa kura lanhu
Un kruzadu era kustu dun garafa leti
Konbidu ô konpostura era lei di benda
Pega nlôxa ndôxa é fla di sel
Lenbra é ka lenbra ma ten kelotu
Un otu otrun ki ta bá kaboku
Kabesa tamanhu xintidu poku
É sima sápa kortadu na kakutu
Ta da ka gó... ka pó… ka barapó
Fianpa é nkabadu na kaubranku
Stanlís é na lanseta pontu-mola
Sertanti nen bala nen babuneta
Mi N ka branku N ka pretu
N ka di pa li y N ka di pa la
Ami é riba-l mundu nha mi
Ti si ki N da y ti si k’é mi
Pa skerda mon di kanhotu
Pa sdreta mon di kelotu
MUDJER... FIDJU FÉMIA
Na ta bai ku ben lazer di nha tenpu
Nun pasar ma si diskudadu
Markason di xintidu marka-m sertu
Buli-m dentu mi balansia-m kudadu
Prende-m pokenta-m mostra-m
Kel ki odju d'Ómi ta da pa ozerba
Si odja ta faze xintidu… mi si N fika
Sima ki mundu pára sumaradu
Stanka stankadu na nha ta bai
Ta balanga-m fika-m figuradu
Sima ki dia ta manxe na si boka ta ri
Ô ta sukura na panga -panga si odju
Á! xareta xaretinha mimoza
Xaguada raskoa prifirida
Ta lorondia pirsigidu
Na purfumu bu água xêru
Á! bunina flor di lantuna
Rostu pion korpu bágabága
Bo é di luxu luxarenta
Narsizu sonbra nha kudar
Kuzas ki éraba bá na bó ti ki pára
Más di ki si kel ka podi t'odjadu
Fórti dja krêbu é sabi saburadu
Un vistu ravistadu dja atxadu
Sima loru na palmu pustadu
Sima sor kansadu dun regu
Sima óbu kurtinis ngatxadu
Lonji físgu-l gatu séra
Konprimisu é bu krensa
Na nha xintidu tistimunhadu
Na korpu dun ganxu oferesedu
Ô na nó ponta di un kadidju
Na dedu fetu gran fitxadu
Abó é rapariginha di téra
Presiada na valor di bu nobu
Sima flor di senpri noiva
Raskoa baxu d'ôdju faronperu
Xintidu brabu obidu moku
Odju gén-gén pé lijeru
Getu nkuhadu na diskunfiansa
Djan sabe ma tenbu ta kusta
Só matxu roskon famadu
Sakedu na ton di un konbersu
Na balansu sertu-l palavra
Finu konfinadu ku xintidu
Na forsa di un krer baledu
Furfuridu ta bikibiki segu
Sen kabu sta dentu d’algen
Mi bira si xintidu konta-m
Ma kustumu more na lanbu tradison
Y ma sirkunstansia é frutu d'okasion
Ómi pa é kunpanha mundu
Na si rabidansia di vida fogadu
É ten ki ta manti ta purfia
Na tudu okazion biu di si pabiu
É mudjer... un fémia si kondenu
Na limentu si kondon di Ómi
Ki ta baria-l ta nkomoda-l
Ki ta treme-l ta sende-l ta lumi-l
Pa di pa dentu nun febri sen nomi
Nun krer duedu dun amor baredu
Pabia duêdu é kredu ki ka krebu
Mudjer! Oji manhan y senpri
Ka nporta el é kuzé y di ki kondison
Ki ntendedu... tudu tenpu el é Mudjer
Un mel feladu na intimidadi-l si segredu
Un konfison konfinadu na si don femiadu
KONBERSU D' ORA
Ma konbersu d'ora
É dimanda di tenpu nobu
Yan-yan linpu na tereru
Ma saibu ka mesti mostradu
Pa nin ki torna fladu
Mundu é grandi el é largu
Má el é redjadu na si volta
Ma mi k’é mustu musturadu
Ka lanbóti... ki fari katróli
Ma mi k’é uís di karís laskadu
Kankaran di pobri
Balai di ramediadu
Toku ratorku rodondadu
Bádi baldiadu rabidadu
Faka feru tenpradu kurtu
Nkunhadu na pó di subúrku
Ma UÍPU... é mon gemiadu
Ki nhême pedra lânsia areia
Lokôti rotxa fúlia kaskadju
Ronku ki kuzinha gazol
Na turbulensia dun pon kastigadu
Staka stankadu na nó di xintidu
Dun poi nparadu na pedra-l pilorinhu
Nó di stangu ki pika pontu sen ponta
Voz di xintidu nfadadu
Voz di fodja atrazadu
Voz di areientas di Tonba Toru
Voz di djanta strobadu na rubera
Voz di Lopi Netu Rubon Manel
Voz di azágua sen txuba
Voz di ozensia fidju nbarkadu
Voz di rafegu sen pozentu
Voz di tenpu... tenpu di tenpu nobu
Obi vozis feradu na kutelu
Ki djânpi di tapun di naufragu
Djanguadu lápu sima aza d'angureta
Dondágu lagoa zígizági na ndjarga
Ta zigina na buskar di kaminhu grandi
Krensa ta duê y amor ta kema
Láguas ta da ki pensa y mágua ta fitxa sulusu
Kuatu letra... kuatu karepa
Ki buli kakera ki digígi prasa
Roga bu pidi-m pa-m disifra
Konsensia d’Ómi pa más mísgu
É ka degredu-l promesa ventiadu
Ka madragoa-l speransa norostiadu
Ka bandera verdi rostu nganadu
É fiu di dizafiu na fiu di faka ta kutuma
Intentu é si ponteru na bainha di tenpu
Ta pluma na prega si liberdadi
Pa fika sabendu akelis ki son:
Ami nha voz é erderu bentu sululú
Rasteru pa rabusku-l konsensia
Un ano... un tenpu
Un tenpu... un ora
Un ora... un okazion
Un okazion... un momentu
Un momentu... un sirkunstansia
Un sirkunstansia... un konbersu
Dému...
Ma labada é odju d'águ ta borôta
Ma ken ki kre faze kodjeta
Ten ki skodje gran di simenti
Ma ken ki kre ten simentera
Ten ki kore lugar só manenti
Ma korbu ta tadjadu txóta ta spantadu
Padja runhu ta mondadu pa ka npata lugar
UÍPU... mosinhus!
É luz di kaminhu nobu
SANTA KATARINA
Monti rotxa kutelu txada tereru
Batuku gaita korneta tanboru finason
Grogu un djátu kudidu na fin di mundu
Un bixeru mansu un djáki ntuadu
Un súkri un kalda na kalman nparadu
Un rubera grandi ta kore-m na petu
Santa Katarina,
Oji bu lua é ka odju dizariadu na séu
Ta buska Figer das Nas ô Piku Réda
É ka bida baziu na poial di Donana
Oji bó é létra letradu na Txada Riba
ô na Txada Igreja
Bó é bianda sábi na bokadu poku
Odju krêdu boka labrogadu
Getu fadjadu na korpu singelu
Santa Katarina,
Alenu nos tudu banderadu na bu kutelu
Alenu ta djagâsi na sonbra bu bonansa
Alenu djuntadu firmi na kel un sakedu
Oji na bu kalendariu ta palpita rumu
Santa Katarina,
Bu ka lonji bu ka pertu nos sodadi
Má bu ka pode ta ser kudar maradu
Markadu dismarkadu na nos xintidu
Na kansera kansadu dun krédu
Di ta krê má ki ka pode ta ser dun bez
Pa mas ki kaprixu é steradu
Ki ta npára teimozia di Ómi
Kel ki é di ta... ten ki ta, ta
Di un getu ô di kelotu
Manbá ki okasion di bu dia mas grandi
Inda sta subi n’odju nosenti bus mosinhus
Á! Nha Santa Katarina
Santu limiar di nha fé diskunfiadu
Nen torsida na mon di mal konxedu
Ta ser lanpion di bu mardugada nodjadu
Na txon di bu kruz N kre ser bu mortadja
Santa Katarina
Bó é txan original prutxidu di tenpu
Bu krensa é pirsigison spritadu d'Ómi
Stribadu pustadu na forsa-l si ta bai
Mamantadu na bu azágua skoregadu
Ta dizafia rotason fugozu di mundu
Ku sis inpozison galanti di globalizason
Santa Katarina
Nguli Lansa Malageta Birinda
Padja Karga Piki N'Tóni... é gúdja
É gúdja ta kustura kondison di manhan
Pa sol inda labanta na Kruz di Piku
Na kiriolu kru di Manel Braga Tavaris
Ami... é bu Kredu
Ku konpostura rostu línpu na pregu kutelu
Ku odju tez figuradu na almandjar di tenpu
Krebu... é ti sima ta kredu
Ka só na xintidu ô floradu na falsindadi
Bó é kantiga dóxi n'águ di labada ta rende
Na tudu dimenson di trabesa bu rubera
Na bu ndjarga mi é lantuna na bu varzia
Binbirin brabu firmi na bu pedregal
Bu tenpu...
É tenpu gósi di bus mosinhus
Ki sta labanta txan di sidadi
Na briu di si mosindadi ta rêpia-répi
Na lanbu batuku di bu mudjeris ta purfia
Inda ku voz txabetadu na kantiga-l téra
Ku bu stória bibu na senas di Otaka
Ku bu gaita feradu na petu Belu Frêri
Ô na konpasu rapikadu di Lopi Netu
Ku bu dansa d'Áfrika na Netus di Kabral
Inda fresku ta panga-nu na intentu
Odjadu xintidu k’é kumida di vontadi
Má dja kre nganadu é fomi-l sprítu
y agravu-l konsensia
Santa Katarina
Bó é nha briu di txon ta lavora-m na alma
Bó é kilati d'oru lavradu na nha mimória
Bó é insensu na faru bibu di kaminhu nobu
Bó é djátu brandidu di fidju-l téra na kutelu
Bó é pregu-l fretxal na susegu nha morti
Santa Katarina
Kaká Barboza
Sábado, 14 de Janeiro de 2012
KONFISON NA FINATA
Finata 1
El na si regulundadi El-Rei di rota marítimu
Na atlantiku mar y na boka-l riu buskandu
Ku gávia sopradu na Kristu Nomi Santísimu
Di len-ten téra firmi ti na kosta baxu brandu
Giné di Kauverdi ti Sera Lioa... afrikanísimu
Fitísu-l batuku y tan-tan di tabanka buandu
Era árvis y árvis píu natureza ti djuntu d'es
Ómi na mundu stranhu ku pé na txon talvez
Finata 2
Di enkontru kontisedu ka konxedu na tenpu
Manbá pardu okazion na limitason d'un son
Dôs ton di kor umanu na ki jestu y ki talentu
Kau stranhu oronbon frenti ratinadu kondon
Dos razon kontradu sakedu firmi na intentu
Dianti d'ora y momentu konturbadu na txon
Un Sinhor nomiadu di Rei na mar navegadu
Kelotu Régulu si regulundadi y tribu xefiadu
Finata 3
Disputadu ô inganadu é mistériu-l disvendu
Manbá tistimunhu odjadu ka kel ki kontadu
Kontisimentu sabedu é na kel ki fika sendu
Na stória diskuberta d'un kau brabu atxadu
Ki navegador txiga ku vela di reinu na ventu
Tantu na kosta-l riu komu na mar alt'odjadu
Pegadu kunpradu skravu dadu di ki manera
Prasa y pilorinhu na Ília di Atlantiku dja era
Finata 4
Na odju-l sol Ília era tudu voltadu pa puenti
Era baía un boka di pedra bazaltu anparadu
Largu era porton dun grandi rubera na frenti
Kual otu ora midjor speradu sinau kel odjadu
Ku téra altu na linha di mar na kontra-korenti
Tamanhu era Ília di baía azul di ponta kortadu
Ali na kutuvelu d'Áfrika mai 300 mília adianti
Na spedju-l mar sen donu na sol ben radianti
Finata 5
Tenba un kétu Ília y selvajis montis y séra
Kastanhu kor dun signu markadu na txon
Desdi dia ki é rabenta di fundu di natureza
Ki ningen di mundu nen tenpu ka da bason
Saidu bendu atxadu y dizinbarkadu na téra
Ka tinha podu fikadu fika Ómi d'otus nason
Y povuadu ku skravu ranjadu na kosta baxu
Ki na rota di mundu negosiadu katxu-katxu
Finata 6
Kel ora primeru di momentu konsagradu
Trémulu falanti strobadu soletra na pidjin
Simenti nativu d'un língua staba simiadu
Na alma skravu-l téra y na tenpu sen fin
Limentadu na rota negru di tudu tratadu
Ki na segredu tangomanu netus y fidjus
Ridimidu mastiga ladiadu na txon fekundu
Nas Ílias na Áfrika y n’otu banda-l mundu
Finata 7
Kantu dor sor y sangi é pedra di bu letra
Y pizadelu noturnu é lisersi di bu palavra
Kantu sol tistimunha-u bó yan sima pedra
Baxu d'ordi vasalu di nhu Rei odju satrápa
Kantu sal kurti-u bu sutaki na pó di galera
Y sonbrason di morti leba bibu bu kadabra
Kantu Áfrika rasta-u na petu pa bu ser árvi
Ki jera letra ki da palavra sabi y ben suavi
Finata 8
Di ladinus sin konvertedu na kristandadi
Lavrador di primeru izijensia di palavra
Era dja un fonti bibu ta burbuli kriolidadi
Ki skravu a skravu y ki jenti a jenti lavra
Na fomi-l padisimentu xinfrin kalamidadi
Pustadu korpu a korpu y strada a strada
Vivensiadu era a era y na tenpu ravoltiadu
Papiar pirsiguidu strobadu má konfirmadu
Finata 9
Batizadu foi Ília en nomi di fé Santiagu
Kristandadi na proa-l Rubera Grandi fika
Ku prasa pa mundu pilorinhu nkruzadu
Sulunkun sidadi na nkruziliada d'Áfrika
Ki Dégu y Dôngu dôs pastor mon saradu
Na dâ en nomi di Kristu ki Deus bibufika
Anparu di sprítu y salvason pa tud'alma
Valor ki Santa Skritura ben altu proklama
Finata 10
Riba txon di krensa-l skavatura kristandadi
Finka si kruz Santu Santifikadu toma dianti
Anton n'argola di kanpanariu sinu di sidadi
Era sinal badaladu kontra un fé ben galanti
Kondison inpostu pa okazion di otu verdadi
K'igreja postuladu rumanu katóliku lavanta
Pa simia si fé y limenta sprítu na rizignason
Pa dotrina y pazigua alma na si konsolason
Finata 11
Na stranguladu gritu di forus y libertus
Staba ânsia grandi konfinadu na speransa
Ki urdi fé klamadu di petu na séu abertu
Ma vitupériu tenba si dia di sol kanbansa
Purvir purfiadu na forsa-l branku ku pretu
Puxadu y pastramadu di eransa en eransa
Na kaminhu grandi distinu-l signu mistisu
Ku stória maradu na lanbu lébu sakrifisiu
Finata 12
Trabadju palavra nloxadu na marku-l vida
Rastu-l pé primeru na rol di mar di distinu
Desdi skravu nkunhadu n'Áfrika portu saída
El sor forsadu di tudu modi pa abri kaminhu
Pa laba téra y laba sangi na ardílu ku fadiga
Orbadju sobrivivensia fonti luz di nobu tínu
Marxa di forsa na kontra ventu di natureza
Pedra na skina futuru pon na tanpu-l meza
Finata 13
Na vértisi anguladu di portu Rubera Grandi
Mutu fusku era ronku d'otus Ília na sis mar
Ki na largeza d'arkipélagu natureza spandi
N'ordi d'Inpériu dadu klaru staba si pensar
Kulonu vaga di norti dj'era donu pa garanti
Na lei di reinadu téra na mapa di Purtugal
Si foi y kontisi más un báda komu kondison
Ki flora n'Ómi simenti markadu d'imigrason
Finata 14
Mil vez é viaji ki nkruza vela na mar di Ília
Undi stramadu fika láguas n'ondia ta simira
Separason dor lamentu maradu na marezia
Ku malogru kativu na korpu simé es rasusita
Izistidu na forsa na rizistensia nó k’es kria
Na tálu disízu di vontadi karniadu ta palpita
Na água di sobrevivensia roladu sen trégua
Na kaminhu íngri trepadu ti kutelu di régua
Finata 15
Vulkon monti kenti ki rafuma téra d'inxofri
Na sul a sul Ília Brabu é eku-l si voz gritadu
Monti Kara korpu di téra ku korason na norti
Y Koroa na topu-l pedra ku paralelu maradu
Ku Gordu ladiadu Boa Vista ta kóri si sorti
Entri Sal y téra Maiu nbaxadu txon trokadu
Kel un diskursu di mar unidu na si kualidadi
Kel un bokadu-l téra distrinsadu n'armundadi
Finata 16
Tenba mudjer árvi di grasa di tudu instanti
Furfuridu na ventu y na sol ratxadu sofredu
El fonti di seiva pa nasenti di vida konstanti
Ki satadja y rabida sen konta na fiu di medu
Rasguardu-l stória y di txeu rumoris distanti
Pó, sustentu palavra grandis fidjus y netus
Si don ki da mondon é mudjer forja-l distinu
Si verdi da verdianu nton el k-é dornu ninhu
Finata 17
Dadu pa tudu kondison di natureza el é parti
Na sirbintia di tudu partu ki finkadu gerason
Odju di kantu situason n'el postu pa raparti
Si korpu na krer na dizeju segu-l Sinhor Don
Disputadu na tabanka lotiadu na rota grandi
Sima ki el é praga ki marka dor na tudu txon
Skrava é konxa-l mimória ki boia na tenporal
Mudjer é mai ki da téra fidju-l Téra pa toma-l
Finata 18
Fomi eku surdu di alma na bazaltu seladu
Na korenti umanu di rota nabegadu era oliar
N' oliar dun sintura torsedu y di pé argoladu
Di fartu floresta bendu ti na Ília di séu y mar
Na virason di vida nomi fomi mil vez pizadu
Ti na sistensia di morti jemidu era korpu d'ar
Ki marka n'Ómi pezar di seka ku selu di fomi
Ki tenpra n'alma kriolu rizistensia sen nomi
Finata 19
Stadu ton di seka y na rafugu di rizistensia
Soris kaídu azágua speradu sonhu perdedu
Na kontra ton anu sen konta nos insistensia
Fomiadu forsadu kaminhu sul fidjus moredu
N'alma lamentadu di téra mai nos izistensia
Ku gana-l sai gana-l fika na ntentu mordedu
Ki fundianu fé na petu y ki fundinu speransa
Na no'sprítu kriolu na bandera nos kudansa
Finata 20
Txuba é spiga-flor na ligria-l nos speransa
Bib'alma na sonbra-l konfortu sen si mágua
É son d'inxada na txon podu ki ka ta kansa
Odju seku d'Otubru gran é kudar d'azágua
Si abertu séu di txuba é simenti na bonansa
Así perdedu é plantas na dor di ka ten água
Jeografia di tenpu é odju txobedu na fodjada
Si Sael sopradu é kastigu-l tenpu na morada
Finata 21
Sima Pik'Ntóni era Nhu Náxu na len d'Ília
Invokador di purvir n'aza di ali ben tenpu
Ku si sonhu sonbradu na réstia-l maravília
Lesti na xintidu fika-l mimória d'otu bentu
Nton fika spadjadu na briza d'Ília ta síbia
Vizon futuradu-l purvir badaladu na tenpu
Y na gazadju-l stória inda Náxu é lenbradu
Kontisimentu ki kontísi si palabra é ditadu
Finata 22
Abesedariu na testa era norti di nos andansa
Y na skola rubera d'Ília un voz kudi más forti
Pa na luz di nos distinu tisaba ventu mudansa
Lastradu na sabedoria tomadu ku mon di sorti
Pa fidjus skodjedu na sirbintia komu alavanka
Na paziguason di téra na dinunsiason di morti
Letra na pó di téra tadjadu na pedra markadu
Finu krensa na kudar di tudu modi konprovadu
Finata 23
Di krista finu di pena armadu en lansa di luta
Rananse otu voz di gargalu di stakas di pedra
Miada tisedu na xintidu ta ratorka ta matuta
Rasendedu na luz panhadu na kaminhu di letra
Ganhu ganiadu firmi na txon ki nkuha konduta
D'Ómis raízis di lonji y obrerus luzidu di téra
Ki suspira ku alma y xintidu sertu na liberdadi
Ki límia Ómi príti na altu séu abertu klaridadi
Finata 24
Trovadoris y puetas lavradoris di konsensia
Ki na xintir das Ília y na strada kaminhu longi
Amor di téra kantadu ntaladu fika-s na krensa
Ma distansia-l pé na lonjura bádu distinu d'Ómi
Pulsadu ta serba ânsia di ben sen pode aguenta
Mâ si ontonti len mar era sodadi oji el é ponti
Pontiadu firmi na sangi y na alma di tudu ilieu
Altu ti tetu-l mundu armadu ku forsa ben txêu
Finata 25
Morna d’Ília era kantu finu na ronku di mar
Ki rotxas anparu úniku di si ínus y si puezia
Badala na briza suavi y na mansura si soprar
Lonji n'orizonti-l mar azul fonti nos fantazia
Pó di sodadi era dja fridu na si bazaltu pilar
Nton nos serenata zininu na bradu di Maria
Na tereru-l nos txabeta tistimunhu-l skravu
Y na flor gaitadu di kada spiga-l midju dadu
Finata 26
Mar, xintir profundu di nos vida kau verdianu
Desdi komesu ta ondia-nu pasu-l nos kaminhu
Mar ta marinha-nu n'amor y na dor ta pulsanu
Na nos marezia kriolu el é farol di nos distinu
Mar strada'l baleia ki pa ben lonji naviu levanu
Nos sorti salgadu morada nos sodadi más finu
Mar di sul kontratadu mar di mundu trabesadu
Largu mar d'imigrason mar na nos petu maradu
Finata 27
Sangi-l téra inda é ozensia di fidjus nbarkadu
Ki leva korpu xintidu fika-l na pregu sodadi
Pa ta sonbra-l kansera suadu di téra stranhu
Pintadu na sonhu volta sinal é di si vontadi
Ponteradu na tenpu na pontu finu si kudadu
Kalendariu é dia kontadu na mapa si mosidadi
Y sima ki sodadi bádu é mortu na téra bendu
Asi na Ómi kredu si téra txeu é si amor tendu
Finata 28
Tudu povu é sonbra si fantasma na si krédu
Pa más ki Nhor Deus é forsa na sinal di kruz
Diabu é xúxu bibu na kontrabalansu-l medu
Di korderu ô djabakozu ti fitisera rabu di luz
É dizafronta-l kudadu na mistériu si segredu
Krendisi vivensiadu djuntu ku nomi di Jizus
Sima sabedu mistériu é krédu ki ta súste tudu
Asi kriatura é alimentu-l divindadi na mundu
Finata 29
Festeju di povu é na fregezia di tudu kantu
Antigu na tenpu pa selebrason di promesa
Na si konfortadu pelu sinal di Sprítu Santu
Misa é paz txabeta é sabi y batuku é festa
Grogu é nparu badju é gému gaita é djátu
Ronku é xinti bida ta dispasa ti sai kabesa
Na kredu San Salvador di Mundu devoson
Festa-l povu é ramedi grandi di konsolason
Finata 30
Mosidadi limiar bibu tisadu na marku-l téra
Na lanbu-l tradison el é kontiuason d'eransa
El é razon di futuru n'odju-l sangi simentera
Sotidu fundu na láimo di mundu ta ngrolansa
Pa izistensia finka rostu na pé livri si bandera
Sustentadu na pó Verdianu Ómi di ríju transa
Sima ki rumu é pontu na rota sertu di mundu
Asi mosidadi é farol di mundu na roda di rumu
Finata 31
Ku kanga maradu sinku era na veia rastadu
Korpu-l stória verdianu plasma na téra téra
Na xintidu liberta era ânsia mil vez roladu
Ser donu-l si mar di si monti di ten si lera
Un voz na si distinu un kau na mundu largu
Na boka si pilon gran di kodjeta si simentera
Un badju un batukada un kantu di liberdadi
K'un djátu ben forti na kutelu pa iternidadi
Finata 32
Serku'l mar era strôbu d'Ómi na si vontadi
Ki molda-l xintidu rudumunhadu na stória
Era antigu si sonhu si dizeju longi liberdadi
Klamadu pa fidju pididu di ntaguadu mimória
Nansedu disramantxadu di tenpu n'Abel Djasi
El luz di kaminhu nobu Ómi yan di tudu glória
Ki fra séu rakua mar ti ki búli txon di mundu
Pa finkadu nasionalidadi na ástia ben fundu
Finata 33
Luta labanta kudi na tudu ladera ku kobon
Y lumi liberdadi korta mar kudi na sidadi
Strela kândia y noba korda povu na si txon
Era pasadu bibu na prizenti luzidu ta djagâsi
Ta stribilia txabetadu na tereru sen mandon
Dizeju sunhadu na klaron di nob'orora parse
Anus txêu di martíriu límia na pregu-l kutelu
Árvi rotxa povu pé lapidu na kel un sakedu
Finata 34
Liberdadi era puru kor di azágua na si Juliu
Na palmanhan txigadu na nov'orora speradu
Era onbru k’onbru konfinadu na kel un stríliu
Kantu ku kantu y brasu ku brasu saramaradu
Y ku vozis rafundidu na kel un djátu d'algúriu
N'altu kutelu podu pa tudu tenpu panu sagradu
Ku dizeju di sinku jerason gemiadu na si korpu
Finata 35
Téra ratomadu era amor na petu ku mimu
Odju di vontadi era forsa na pó di fraqueza
Koraji konvertedu Ómi bira óbu na si ninhu
Pustadu na odju-l mundu é dizafia si kabesa
Ku krensa bebedu n'ôdju fonti nos mosinhus
N'un disgobedju total na transu-l konpo téra
Odju labanta kerse altu fáxi dia bá ta prima
Anel anel ta ngorda ta kutúma ta ba ta firma
Finata 36
Postu na tiatru-l mundu dianti d’otus nason
Ómi sima tudu Ómi na si tereru pertensedu
Kauberdi bira txon ta berdi ku sor di si mon
Ku alma spedjadu na mundu nomi konxedu
Klaru era si rostu labantadu na forsa-l razon
Na tudu banda odjadu si dignidadi stendedu
Na mapa mundu Ómi rafundidu na si krensa
N’odju téra santadu fika-l si palavra promesa
Finata 37
Kontu ki faze monti más altu di nos stória
Fika skrebedu ku sangi na fodja-l fasanha
Rastiliu di lonji ki insendianu séu di vitória
Teima finkadu subidu ti riba la na montanha
Ki poi séu rabaxa baxu pa obinu pupa glória
Ki fidjus skodja-l natureza nfrenta ku alma
Sangi sublimadu n’orguliu d'un petu nhaku
Mostradu na feru di luta pa Ómis ben brabu
Finata 38
Era trabadju riba'l trabadju na pedra plantadu
Di pardu baziu di téra kor di pasadu rananse
Bibu pa tudu tenpu un laivu nobu speransadu
Ki regadu ku sor di tudu kosta kerse ti parse
Na azágua-l vontadi disbendu era sina simiadu
Konpasu di téra era sángi kenti ta kore na bársi
Na marelu sol verdianu Ómi era si sonbra verdi
Ki sonbra tenpu primeru ku sinal ki ka ta perdi
Finata 39
Madureza di tenpu konfronta ku mudansa
Orla di disvendu era inda dadu na frakeza
Ku konsensia povu justisa téra na balansa
Na rostu di mundu vindu é finka si serteza
Spedjadu klaru na pó di bandera-l si krensa
Ku teimozia di Ómi rafiadu sen kusta-l gera
Pa el un téra nobu krêdu ku liberdadi na paz
Inda ku direitu d'Ómi na lei pa ti nunka más
Finata 40
Ku ponteru n'otu rumu ki tenpu nobu trasa
Foi povu voz forsadu di téra ki firmi labanta
Kontinjensia di stória poi vozis xêia na prasa
Pustadu nun vida otu na txon k’é poi si fiansa
Na si distinadu mar é nproa briu di si grasa
Dizafiu é dimanda pustadu na fiel di balansa
Firmi é Ómi finkadu na natureza bibu si téra
Dignu é si liberdadi na mundu largu t’inpera
Finata 41
Senpri pa dianti k'odju na luz di sabedoria
Entradu na segredu di intimidadi verdadi
Pa ku alma y pensar livri singradu dia dia
Pa na vontadi téra tudu sonhu ser rialidadi
Korajozu é es povu ki rizisti fomi y mizeria
Má ku serteza nkabadu na fonti si mosidadi
Sima ki odju d'água ta pari nasenti na labada
Kauberdi ten ki ta flora tanbe na si fodjada
Finata 42
Altivu kriolu sen medu bu bai sima Xínbia
Ti ki bu karapati na verdadi y bai sen presa
Si bu nase bu anda y bu ka more a míngua
É pamó bo é bibu tan y donu di bu kabesa
Grandi livri dja bu é dja ka meste pustula
Nen di frenti nen di trás y nen di p'albesa
Bai na getu y na gostu di sentimentu-l téra
Firmi na kondon di-u ronku lavradu na veia
Finata 43
Yhpu! Língua di nos avós y voz di nos stória
Kriolitanu eku di nos sonhu nos linu fantazia
Yhpu! Árvi di kriu iternu bersu-l nos mimória
Yhpu! Língua di nos txoru nos sor y nos ligria
Krioladu n’alma na nos kantu y na nos glória
Limiar verdianu natureza kran di nos puezia
Yhpu! yápu ilieu-língua taganxu nos kriolidadi
Kuza xintidu fundu krêdu kantadu p’iternidadi
Finata 44
Finata é zinir di lonji bendu n'aza di virason
Eku fundu dun son rakinta na si d’es konfison
Konjugadu na balansu-l palavra nos tradison
Stribadu na nos izistensia y riba nos kondon
Kada versu é un faíska faroladu di nos fogon
Xama grandi ki tenpranu ser danu kondison
É diskursu finu di pueta na finason-serenata
É ínu kantadu ku alma na língua di nos pátria
Finata 45
Kanta ínu kanta futuru y kanta téra interu
Povu maduru balenti na seti banda-l mundu
Kanta ku sentimentu n'alma y ku galanteiu
Difende ku briu bu txon sagradu y fekundu
Pa ki liberdadi y justisa ser fujentu-l medu
Mininus razon lutadu lonji di sonbra runhu
Ku rikeza rapartidu má sen kranka skodjedu
Ku noba di mundu vindu senpri fíkis na petu


c: text/html

text:
Segunda-feira, 1 de Outubro de 2012
Pa Dia di Múzika
Finata 19
Stadu ton di seka y na rafugu di rizistensia
Soris kaídu azágua speradu sonhu perdedu
Na kontra ton anu sen konta nos insistensia.
Fomiadu forsadu kaminhu sul fidjus moredu
N'alma lamentadu di tera-mai nos izistensia
Gana-l sai y gana-l fika na intentu mordedu
Ki fundianu fé na petu y ki fundinu speransa
Na no'sprítu kriolu na bandera nos kudansa.
Finata 20
Txuba é spiga-flor na ligria-l nos speransa
Bib'alma na sonbra-l konfortu sen si mágua.
É son d'inxada na txon podu ki ka ta kansa.
Odju seku d'Otubru gran é kudar d'azágua.
Si abertu séu di txuba é simenti na bonansa
Así perdedu é plantas na dor di ka ten água
Jeografia di tenpu é odju txobedu na fodjada
Si, Sael sopradu é kastigu-l tenpu na morada.
(Do Livro Konfison na Finata)
Sem comentários:
Subscrever: Enviar comentários (Atom)

robotstxt: allowed

filter: keep


text:
Mayra Andrade, kantora ki tem kantadu y inkantadu pa tudu parti di mundu ké pisa ku si beleza y si manera diferenti y uniku di fazi muzika y forma kon ki é ta transmiti publikus ki ta ba sistil ta sta es Sexta Fera li, 12 do Otubru na Casa da Musica na sidadi di Porto, Portugal.
Kantor Berdianu Princezito sta ba representa kabu verdi na 15ª edison di festival di Lusofonia ku ta kontise na Macau apartir di oji sabado. 13 de outubru y ki ta bai di dia 21 des mez. Festival é aluzivu a kria mas interkambiu entre China e paizes Lusófonos.
AGENDA DE JULHO 2012 13 de Julho - Cabo Verde - ilha do Sal – Vila Verde 15 de Julho - iItalia – Genazzano (Roma) 16 de Julho – Italia - Roma 17 de Julho - Italia - Pontedera (Toscana) 20 de Julho – Portugal - Oeiras 21 de Julho – Portugal – Ponte de Sor
37 anu ta siparanu odji di quel ki foi um di kes dia mas markanti na vida di Kabu verdi y di kabu verdianu. Dipos di anus di kolonialismu, y dipus di luta armada travadu kontra Portugues, dia 5 di julhu na stadiu da Varzea, num dia sima keli, foi proklamadu indipendênsia di Kabu Verdi.
Oji é visivel mudança di nos patria tres dekada dipós, apesar di problemas e difikuldadis ku nu tem passadu.
Kabu Verdi é Oji um pais ki ta orgulha tudu KabuVerdianu, e ki ta fazi tud kenh aki visital xinti sabi e vontadi di volta sima dja kantadu na varius mornas e koladeras, otu pratu forti di nos TradiSom.
500 000 habitanti spadjadu um poku pa tudu kantu di mundu ki dja tem mostradu sé kapasidadi.
Obrigadu a tudu kes ki luta pa nos liberdadi, un spesial pa Amílcar Cabral y obrigadu a tudu kes ki pé finkadu sta na luta y ta labuta pa nos pais kontinua ta kirbi kada vez mas.
Viva Liberdadi,
Viva 5 de julhu,
Viva Kabu Verdi,
Amílcar Cabral
Poema de Amílcar Cabral
Quem é que não se lembra
Daquele grito que parecia trovão?!
– É que ontem
Soltei meu frito de revolta.
Meu grito de revolta ecoou pelos vales mais longínquos da Terra,
Atravessou os mares e os oceanos,
Transpôs os Himalaias de todo o Mundo,
Não respeitou fronteiras
E fez vibrar meu peito...
Meu grito de revolta fez vibrar os peitos de todos os Homens,
Confraternizou todos os Homens
E transformou a Vida...
... Ah! O meu grito de revolta que percorreu o Mundo,
Djeny Produções ta aprezenta dia 6 na TMN AO VIVO Beto Dias & Banda pa um grandi Show. DJ Lucky també sta la pa anima noti, bó ki sta na lisboa ka bu perdi kel noti undi donu di um di kes midjor voz maskulinu di Kabu Verdi!
Pa bo ki ka sabi undi fika sala di show "TMN ao Vivo" ta fika li inderesu:
Rua Cintura do Porto, 65 - Lisboa, pertu di stason di Caís de Sodré
Spaso B.Leza ta resebi dia 7 sabadu num noti trankilu y ku lua na Ceu muziku Princezito pa kanta y inkanta.
Princezito, muziku konxedu y ku txeu tem fetu na mundu di muzika di kabu verdi. Tokador, muziku, kompuzitor y poeta la di Cidadi di Tarrafal, ki dja brindanu ku kompuzisons maravilhozas y muzikas sabi sima, Lua ki foi kantadu pa Mayra Andrade y ki tambe sta na SPIGA, nomi di sé promeru disku, Txoru Kantadu, intrepretadu na Nancy Vieira, Pilonkan, princezito tambe é mentor di Gala Armonia ki tem stadu ta kontisi ku rigularidadi na sidadi da Praia na més di Dezembru.
Bo ki sta ou ki ta sta na lisboa dia 7 bu sta konvidadu a ba partisipa na kel noti maravilhoso na kompanhia di Princezito e di banda da casa na B.Leza!
TradiSom ta ba sta la pa trazi nhos fotus e vidius di eventu
Prinsípius
Fundamental Titlu I Sobri Repúblika Artigu 1º (Repúblika di
Kabuverdi)
1. Kabu Verdi é u
Repúblika soberanu, unitáriu y demokrátiku, ki ta garanti ruspeu pa dignidadi
di pesoa umanu y ta rakonhise inviolabilidadi i inalienabilidadi di direitus
umanu komu fundamentu di tudu kumunidadi umanu, di pas y di justisa
2. Repúblika di Kabuverdi ta rakonhise igualdadi di tudu
sidadon dianti di lei, sen distrinsa di oríjen sosial ô situason ikunómiku,
rasa, séksu, relijion, konviksons pulítiku ô idiolójiku y kondosns sosial; el
ta garanti isersísiu interu di liberdadis fundamental pa tudu sidadon.
3. Repúblika di Kabuverdi sta finkadu na vontadi di
popvu y el ten pa obijetivu fundamental realizason di demokrasia ikunómiku,
pulítiku, sosial, kultural y, inda, konstruson di un sosiedadi livri, justu y
solidáriu.
4. Repúblika di Kabuverdi ta kria, prugresivamenti,
kondisons indispensável pa kaba ku tudu obustaklu ki pode inpidi
dizenvolvimentu konplétu di pesoa umanu y limita igualdadi di sidadãus y ses
partisipason efetivu na organizason pulítiku, ikunómiku, sosial y kultural di
Stadu y di sosiedadi kabuverdianu
Ku asunson di tudu prinsípiu di soberania popular, es testu li di
Konstituison ta konsagra un Stadu di Direitu Demokrátiku, ku un grandi katálogu
di direitus, liberdadis y garantias di sidadãus, konseson di dignidadi di pesoa
umanu komu un valor abisolutu ki sta pa riba di própriu Stadu. El ta konsagra
inda un sistéma di guvérnu ku ekilíbriu di puderis entri divérsus órgãu di soberania, un
puder judisial fórti y indipendenti, un puder lokal ki titularis di ses órgãus
é eleitu pa pa kumunidadis y é responsabilizadu dianti di es mesmu kumunidadi.
El ta difende un Adiministrason Públiku ki ta sirbi sidadãus y ki é pensadu
(concebido) pa ser instrumentu di dizenvolvimentu y un sistéma di di garantia
di diféza di Konstituison ki ten karaterístikas di un rijimi di demokrasia
pluralista.
Di es manera, es Lei Konstitusional ta ben,
formalmenti, korporiza kes profundu madansa pulítiku realizadu na país y kria
kondisons institusional pa izersísiu di puder y di sidadania, nun klima di
liberdadi, di pas y di justisa ki é fundamentu di tudu dizenvolvimentu
ikunómiku, sosial y kultural di Kabuverdi


text: Dexan ser lençol na bu kama baby N'kria apenas sta ku bó N' kria só amaba bó Mas bó bu dexan ali, fulhadu nun kanto mi só N'kria só odjaba bó, n'kria fala ku bó Mas bó bu dexan ali, ta fala mi só Ka krê ser más kêl kuadru obstratu Prindadu na paredi di bu kuartu Mas sin bu bestido preferido E kêl kumida ki más bu gosta Ka kre ser más kêl korda rabentadu Na kêl viola fulhadu nun kantu Mas água ki ta mata bu sêdi E tudu akilo ki más bu mesti Chorus: Dja n'krêba fazê kêl cena  kêl cena más bonitu di bu filme Dja n'krêba ser kêl palavra  palavra ki ta marca bu livru Dja n'krêba ser kêl letra  kêl letra más bonito di bu musica Di kêl musica ki más bu gosta  kêl letra ki ta fica n'ovidu Baby mi n'ka krê ovi más Tantu konversas e promesas Ki si n'djobi drêtu, ka ten nada kê pan toca Konfiri sê verdadi Baby mi n'ka krê más, ovi más histórias e paraíso Sen nada pan pôdi xinti sê mesmo verdadi Ka krê ser más kêl kuadru obstratu Prindadu na paredi di bu kuartu Mas sin bu bestido preferido Ou kêl kumida ki más bu gosta Ka krê ser más kêl korda rabentadu Na bu viola fulhadu nun kantu Mas água ki ta mata bu sede E tudu akilo ki más bu mesti Chorus Dexan ser lençol na bu kama Dexan pôdi paga bu chama N'krê ser homi ki bu ta ama 2x N'krê ser tudu pa bó, n'krê ser parti di bó N'krê ser bu amor, n'krê ser bu ser E tudu o ki más bu krê, oh baby Tudu pa bó, n'krê bu ser, n'krê ser parti di bó N'krê ser di bó, ka bu dexan fica li assí Dexan ser vida na bu vida Chorus: Dexan ser lençol na bu kama Dexan pôdi paga bu chama N'krê ser homi ki bu ta ama 2x


text: Pai, kêli ê special pa bó Kêli ê tudu akilo ki n'kis flau antes di bu bai Bó bu bai más min sabi Ma bu ka kis bai Ma bu dexánu, sen bu krê Kêla ka foi bu vontadi E bu luta, bu luta ku tudu bu força Até último momentu Apesar di tudu sufrimentu Pai bu ka sabi o kuantu bu sta fazen falta Bu ka sabi o kuanto n'ta lamenta Pai abô bu ê insubstituível Modi sta difícil vivi li sen bó Sen bus consedjus e proteçon Pai abô bu ê Eterno na nha coraçon Chorus: Sonho por favor levan Levan n'ba odja nha pai Sonho por favor levan Levan pa undi kê bai Abó bu foi kêl pai Ki kualker fidjo kria ten Bu tinha sempri bu família Na primero lugar Seja undi bó bu sta Ou undi bó bu bai Bu há di vivi sempri Sempri dentu mi Chorus Bu bai sen n'flabu o kuantu n'ta amabu Bu bai sen n'flabu o kuantu n'gostaba di bó E tudu o ki n'ta xinti na koraçon pa bó Pa bó, nha pai Bu bai sen n'flabu o kuantu n'krê dabu Bu bai sen n'flabu o kuantu n'gostaba di bó E tudu o ki n'ta xinti na koraçon pa bó Pa bó, nha pai Chorus Pai, kêli ê tudu ki n'ta xinti pa bó Tudu akilo ki n'ka flau antis di bu bai N'kré pa bu sabi Ma mi ê iternamenti gratu Por tudu akilo ki bu fazen Educaçon ki bu dan Komprençon, karinho e amor ki bu dan Por tudu akilo ki bu fazen ser hoji N'ta amabu pa sempri Pa sempri dentu di nha koraçon Bu há di vivi sempri dentu mi Dexan ba ter ku nha paiÂ


text:
Bu kre kalma, Pidi un kopu di agu, un xá di kamumila, un ramedi.
Ami é totalmenti kontrariu.
Nkata konsigui spera pa fixon sta prontu, ami nten ki panhal na ferbura. Inda mas spera pa kuzas kontisi. Ami nau.
Ami é di kel ki ta fazi. Nta toka dianti, nta pega na brasu, nta puxa, nta mordi. Nta kansa mas nta fazi
Kela ka ker dizer kin ta orgulha del. Puffff, ta da trabadju pah.
As ves nta fika uma kansadu di apenas ser TRIYANA . Pamodi ser TRIYANA é un trabadju kansadu, sen folga e mal pagadu.
Nka sabi gosta ku kalma. Ka bu pidin kalma kretxeu.
Gosi ki dja bu sabi modi ki nha banda ta toka, toka un nota o da piska bu ngosta.


text:
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
jueves, 15 de septiembre de 2011
PENSAMENTOS : LIMITI ENTRI INTUIÇOM I PARANOIA
Na verdadi no é spesialistas na PENSA ki no sabi DISIFRA universo maskulino.
Diskubri kuze ki tem ditras di o ki homis ta fla. Di kada frasi, kada email, kada xamada ou rekadu na facebook.
Pa nós, o ki homis ta fla kata pasa di "palavras ditas"
No ta buska kel fika na ar, o ki ta mora na strelas, afinal no é mudjer, verdadi?
No kaba pa ganha kel kondiçom di INTUITIVAS.
Nta lamenta fla nhos,mas tem momentos ki no ta sta nganado.
É ka nos intuiçom ki sta fala mas sim INSEGURANÇA, é traumas di otus relaçom, karensia, siumis i otus partikularidadis di nos parte negro ou ki kasta bastanto klaru i ki no ta insisti na sukundi.
Bo kré um exemplo? Bo namoradu ta txomau sexta fera di noti ko um voz ki kasta animadu, kata importa si el trabadja dimas,si el sta preokupadu, si el viaja di madrugada, no ta pensa logu: EL STA TRAMA AGUM KUZA
Di la no ta kumeça buska sinal ki alvés nem kata izisti. Podi até ser ki no sta serto,homi "putero" ta izisti desdi ki mundo é mundo.
Mas nha pergunta é : UNDI KI STA LIMITI ENTRI NOS INTUIÇOM I PARANOIA? Pensa dreto.
Si for intuiçom, um ponto pa nós (nu é bom nel na verdadi ). Mas i si foi apenas imaginaçom (loukuras di nos menti fertil), ta bem txiga um momento no ta pasa di fofas i "tia buena" a um xata "de los cojones".
É verdadi pikenas, katem nada mas irritanti ki siumis sofokanti . Um pokinho inda é sabi, é saudaver até xarmoso.
Mas horas ki um alguem fika um maniako obsessivo, kretxeu, katem amor ki ta aguenta.
Nta pensa ki no ka podi kunfia na ninguem si no kata kunfia na nós mesmo, sim pol na pratika? Bom, nsta tenta.
Mesmo karanguejo karenti kim é , nta lembra tudo dia antis di imagina kuzas ki Nunka no kata podi tem kontrol sobri vida di um otu.
Nunka no kata podi impidi nós namoradu,noivo ou marido fazi o ki das na tóla, mesmo ki no fika ta kontrolas (horas ki es sta pa fazel, nada kata impidis)
Txam konfeça um kuza : Pode ser ki EL STA TRAMA ALGUM KUZA sim.
Mas si el sta trama dja ka é problema nem dimeu nem di bó, BO TA KONKORDA?
Djam fla um bes ki nos "escolha" ta difinino, pa bem o pa mal.
Bo kre sabi quando ki no ta entendi menti di um homi? Dia ki no poi na kabeça ma nunka no kata txiga entendes, igual ki es a nós, Ou seja, NUNKA
Apenas um konsedjo, Ka bo stresa ki vida é dos dia pa bo sta ta perdi um dia ko PARANOIAS o INTUIÇOM


text:
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
miércoles, 12 de octubre de 2011
POEMA : AMOR PURO
POEMA : KARNI I OSSU
Um korpu vaganti
Sem era nem bera
Vazia sem sentimento
Katem dor nem amor
Si ta izisti seu el é pa otu alguem
Si ta izisti inferno el é nha vida
Talves um mazokista ou um martir
Mas ami é apenas um karni i ossu sem alma
Spulsada di reino di amor sem piedadi
Injuriada maltrata kim bira koru bedju
Mperdi nha pureza nha sperança
Pam protegi di mundo nfazi tratu ko luzifer
Nunka mas xinti amor nem dor
Nha trato era perdi nha alma,ser apenas karni i ossu
By: Triyana


text:
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
sábado, 30 de julio de 2011
CD Joias de Africa vl.1 Triyana
POEMA : TIGRE
Bu ta spiam dentu de fodjada
Ta matuta tempo pa spera midjor xansi pa ataka
Ku bu korpu numpriti bu ta gatinha na txom
I di um salto bu ta agaram
Devoram ku bus dentis
Satadja nha korpu padás pa padás
Sangui,denti,osu i karni
Kaba ku nha alentu,dexam sem mexi na txom
Da kosta bu bai
Ku bu andar i bu ombru dominanti
Kel odju ki ta trapadjam
Fika anus e anus na bu selva ta kontempla nha restu ki dja bira nada
Sem alma sem ser
Nha osu branku dja fika e bó sem dor nem margura
Óh nha amor assassino, di lonji nxintiu
Kêtu na nha lugar nfika,ta spera pa bu devoram!
By: Triyana


text:
NHOS KATA IMAGINA DINHERO KI TA GASTADU NA KEL BRINKADERA LI.
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
jueves, 1 de septiembre de 2011
UM PASAGERA BEBADA FAZI STRIPTEASE DENTU DI AVIOM KI FOI FORSADU UM ATERRISAGEM
NHOS KATA IMAGINA DINHERO KI TA GASTADU NA KEL BRINKADERA LI.
TUDO MINISTROS DI ZIMBABUE STA SINKUNSIDADU
Tudo Homis di gabineti di ministro na ZIMBABUE sta bem ser sirkunsidadu "para dar exemplo" pa tenta reduzi infeçom pa virus di SIDA,na um pais em ki 1 di kada 7 alguem sta infetadu.
Kanto ki visi primero ministra anunsia kel norma li ministros pensa ma era un brinkadera
Segundo uns studos medikos,sirkunsizom podi reduzi numero di kontagios di VIH até um 60%,por isso autoridadis di Zimbabue teni objetivo di sirkunsida 1,2 milhom di homis antis di 2015
Talves kastaria mal tudo Ministros di Cv fazi o mesmo hehehehehehehehe


text:
Amor di amantis julgado pamodi el é proibido
Kel ki ta bati na um instanti,ki ta vive di um suspiro
Amor ki ta dizafia vida pamodi el katem um distino
Kel ki na silensio ta xinti sodadi bó pamodi bo kasta li
Amor ki ta korri na sangui, ki ta vibra só di odjau
Bos odjos kata nganam, é bos labios ki ta mintim
Amor ki ta disfazi presente i ki ta konsumi futuro
Ki ta vivi pamodi el ta amau i ta morri pamodi el ta xintiu
Si vida ta dam apenas 2 segundo di bos bejos,apenas um kurtu tempo di distino
Ko apenas um olhar kumplise di alma,pa uni nos korpo na es furakom proibido
Korpus ki sem kulpa ta xinti livre,sem kulpa nta xintiu dimeu...
Sentimento ki nasi horas ko sta na nha lado,ki ta vive horas kim fundi ko bo
Perduam pa hoji nha dosi amanti, Ndebi anda na es mundo a mar aberto
Longi di bo vida,longi di bos bejos, Apenas pa amau y morri na dizejo
Prometem nha fiel amanti ki bo ta lebam em segredo
Ma bo ta xintim na bo peli na bo sangui
Man ta kontinua viva na bo korpo
Apenas na distansia nta tenta skeseu,pamodi nkateneu kompletu
Pamodi nkata aseita kompartiu,pamodi nta dizejau kada momento
Mas ka bo akredita na es mentira,pamodi el ta fingi na poko tempo...
Pamodi bo sabi mam ta lebau na nha kuraçom i alma,fundido na nha korpu
By: triyana


text:
Oje 14 de outubro di 2011 nos Artista revelason (CVMA) Bino Barros Kompleta mas um ano di vida, por isso TRADISOM sta bem dal parabéns.
Bino um Jovem artista ku sê stilo bem finkadu na Raiz di TRADISOM di kabu verdi y ki gosi ta vivi na Barcelona_Spanha, mostra mundu sê talentu ku lansamentu di "PRAIA BAXU" sê primeru CD, ki alem di txeu sucessu dentu e fora di pais, tambe lebal a ganha premio ARTISTA RELELASON na 1º edison di Cabo Verde Music Awords.
Praia Baxu, um CD rexuadu di musikas sabi sima Raseka, Bino Toma Tom, Pico Belém Santana, y mas y mas.
Y komu ka pudia dexaba di ser hoji nu sta presta nos homenagem e agradece Bino Barros pa kontribuisan ki é da e é tem stadu ta da pa divulgason di nos kultura alem frontera y mas du ki divulga nos kultura é divulgal ku kualidadi, kuza ki si nu odja na trabadju dês Jovem artista li ka ta falta.
Bino sta na studio ta prepara mas um trabadju y npodi fla a tud amantes di kultura di Kabu Verdi pa fika atentu a mas um fidju y mas um trabadju xeio di amor e Gostu di nos terra.
TradiSom
: Em breve mas informason sobre ês artista li y sobre sê trabadju ki em breve ta sta ma mercadu.
Proximu CD
nta speral xintadu ku paxenxa,
ka nporta se na pé di póial
ó sê la baxu d´arvi nha titia
nteni speransa na el
nkre pe bem ninan
modi djan da piko belen santana,
djan mata rasseka,
djan odja bino ta toma tondjan passa kau mariadu
kosi dja kre Paranoia!!!


text:
Quarta-feira, 10 de Outubro de 2012
Noti di Poizia Bibu ku Romeu di Lurdis
16:44 Romeu di Lurdis No comments
Ka bu perdi es sexta fera li na Café Palcos Noti di Poizia Bibu ku Romeu di Lurdis, jovem poeta, kantor y um grandi kompuzitor di atualidadi na nos terra.
Kriador di musika sodadi nha terra ki ta mexi ku kurason di tud minis ki sta lonji kasa ou ainda kel famadu kompuzison di nomi Mudjer, st aba sta na Palcos pa um noti rei di sabi, ku boa muzika, poizias lindu e téra téra. Ka bu perdi es oportunidade di da um mergundju na cultura viaja na kel ké di nos. Carlos Lopes ki é sé nomi d´grexa participa na ultimu konkursu Talentu Strela, konkursu y ki foi transmitidu pa mundu interu através di TCV online.
Passa na Palcos dia 12 pa um noti diferente y finkadu na TradiSom
Subscrever: Enviar comentários (Atom)


text:
Noti tambe ta ba ser um omenaji meresidu a nos Diva di pé na txon CESÁRIA EVORA.
Gala ta ba ser na dia 27 li tersa-fera por volta di 9 hora do noti na asembleia nasional, bo ki sta na Praia ó ki ta ba sta na quel dia li ka bu perdi um noti uniku, magiku e xeio di armunia.
Anu pasadu foi un di kes midjor prizenti di natal ki praiensis resebi undi Princezito riuni 100 barukaderas, Mayra Andrade, Mario Lucio, Hernani Almeida, Edson Dany entri otus artistas undi es omenajeba Vadú "joven artista ki dexanu anu pasadu num trajiku asidenti na S. Antão"


text:
Sexta-feira, 8 de Junho de 2012
Alberto König pé na strada
15:56 Alberto König No comments
Alberto König akompanhadu di sê guitarra ta komesa sê Projetu/Aventura na dia 8 de junho, na sidadi da Praia. Alberto Summer Tour Praia é nomi di Tournée ki ta komesa oji na Praia na Hotel Rotterdam y ki ta termina na PALKUS akompanhadu di Banda na dia 29 di junho. ideia é fazi shows akustiku pa tudu kanti di sidad. Alberto teni na menti um digreson pa otus partis di mundo dipos dés primeru passu li.
TradiSom ta disejal Txeu forsa e ki é kontinua ta mostra sê talentu e ta representa Kabu Verdi si é fazeba na Vis a Vis.
Pa bó ki sta na kapital di país ou ki ta ba sta na la ti dia 29, ka bu perdi es oportunidadi di bai odja, obi y porki nau badja ao som di Alberto König, seja Blue wave kriola, na Kapa, Nice Kriola, Cometa, CC. Português, Avis ou ainda na kem fim ku txabi d´oru na na Palkus.
Apoia kel ke di nós!!
mas informason sigui pagina di Facebook dés Artista.
Ka Tem - Muzika sabi um duetu di Alberto König e T.Yayo
Subscrever: Enviar comentários (Atom)


text: N'krê kontrola ês sentimentu N'krê kontrola ês nha desêju Mas kada vez sta más difícil N'krê disfarça na bu presença Pa bu ka nota diferença Mas kada vez sta más difícil Nha olhar ta denuncian E nha surizu ta kulpan Mas baby bu ten ki perdoan Mas ê ka facil resisti Peranti bu beleza e bu charme Bu ten ki sabi baby Ma basta bó bu krê Ê só bu krê Chorus: E lua ta ser nós vela Estrelas nós convidados Nu ta fazi di céu nós mesa Más ninguén ka mesti ben E ninguén ka mesti sabi Ê só bu krê Menina n'ka sabi sê bu don Ma só d'odjau n'ta perdi nha tchon E fika sen sabi kê ki n'ta fazi Kada bu passo un tentaçon Ki ta desvia tudu atençon N'fika sen sabi kê ki n'ta fazi Más ê ka facil risisti Si nha koraçon ta insisti Menina bu ten ki cetan Ka ta da pa fika indiferenti Peranti tantu sensualidadi Bu ten ki sabi ma, ma basta bó bu krê Ê só bu krê Chorus Nu ta fazi céu nós mesa oh baby Baby basta bu krê, e nu ta fika djuntu Dja n'krê kontrola ês sentimentu Dja n'krê kontrola ês nha desêju Dja n'krê disfarça na bu presença Pa bu ka nota diferença Mas sta difícil, oh sta difícil Baby ê só bu flan, ê só bu flan mô ta cetan Ê só bu krê ChorusÂ


text: N´pensa na bô, lembram diu nôs tempo trazem kêl dia ki fazem conxeu txiga pa li abri pa dentro dexá bu corpo perde controlo dexa manda levau além undi ki so love ixisti ki tudo alguém ta crê conxê amá, vivê pa sempre nu bem recorda nôs 2 no amá nu ca podi eskecê ma nôs 2 nu mereci (2x) Chorus: dexam pegá na bô n´crê xinti bu corpo ...xinti bu corpo fazem perdê controlo levau cu mi, fazê amor....n´crê pega na bô n´pensa na bô semana inteiro bô tem cabeça doido pa bô djam procurá bô nº telefone ca tem alguém podê ajudam oh não jame crê conxê bô manera d'ser e si bô crê conxem tambê e bô perfume n´ka eskecêl stam li gravado na nha memoria pa sempre nu bem recorda nôs 2 nu amá nu ca podi eskecê ma nôs 2 nu mereci (2x)


text: bu proxima divagarinho sima ki bu ka krê nada bu bem fazê klima muda transforma tudo ki ta rodeam bu konsumim sexto sentido n´renasci n´maravilha bu duminam djo izolam na bu mundo nha menina bu possuim através de jura nés calor de hora só bó ta conta na nha mundo n´ta n´plora lua pe dexa noite só bó txiga brilha nha miss Chorus: n´crê pa bo sabé man ka krê oia pa más ninguém nha miss bó é nha tudo miss bó é nha mundo bu proxima divagarinho sima ki bu ka krê nada bu bem fazê klima muda transforma tudo ki ta rodeam bu konsumim sexto sentido n´renasci n´maravilha bu duminam djo******************* na bu corpo miss nha mundo bu possuim através de jura oh oh oh oh nés calor di hora só bó ta conta eh eh na nha mundo n´ta implora lua eh eh pé deixa noite só bó txiga brilha nha miss


text:
É ka ri é ka papaia
Ami xintadu ta spera um oi
É labanta é djobem
É da um passo um passo
ti ki é txiga na mi
é dam na parede n´gemi
canto n’ta xinte djé lapiba na mi ta namuram
Sima n’tinha sodade del é namuram n’namural
N’xinte si mó ta subim na brasu
Di ripenti riba´l nha mama ta corri
Perna tremem rabadidja comesa ta dan latxi
É dixi ku boka na nha piskos é mordi ui ui ui
É abrim perna dixim kalsinha
Metem dedu na bakalhau ai ai aia mmmmm
N’deseja pa tempo pára
Pa horas disaparesi
Pa mundo kaba pa nu fica nos três mi kol ku teson
Mas di ripenti é poi boka na nha obidu é flam
“Hoxi ti si kim sata dau n’tem k bai”
Perna treme rabadidja puxa boka
É tram dedu di bridja é txupa ui
N’bai pam papaia é pom mó na boka é fla
“Hoxi nka kré obi num palavra di bu boka
Apenas nkré bai ku gosto di bu cabadura na nha boka”


text:
Si bo é kapas di manti kalma horas ki tudo alguem dja perdel mesmo ki es kulpau
Si bo ta akredita na bó, mesmo ki tudo es ta duvida
Si bo é kapas di spera sem dizispera,ou ka ngana,ka menti a mentirosos
Ser odiado i sempri skiva di ses odio,ka parsi bom dimas nem pretensioso
Si bo é kapas di pensa sem da tiro na bo pé
Ó sunha sem fazi bos sonhus dominau
Si bo atxa triunfos ó disgraças i bo konsigui tratas di mesmo forma a kes dos impostor
Si bo é kapas di sufri dor di odja muda armadilhas di verdadis ki bo fla sem pensa
Si bo é kapas di perdi tudo i nunka fla nada,resigna i volta a ponto di partida
Força kuraçom,nervo,muskulo,da tudo o ki inda na el ta izisti
Insisti mesmo kansadu , derotadu i kontinua ta persisti
Si bo é kapas sta entri povu i ka korrompi entre poder,ka perdi lealdadi
Si bo é kapas di defendi di amigos bom ó mau pamodi tudo es tem se utilidadi
Si bo é kapas di da sigundo a sigundo minutos ki tudo tem si valor i brilho
Terra é di bó ko tudo ki ta izisti na mundo i mas importanti, bo ta ser um HOMI di verdadi


text:
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
miércoles, 26 de octubre de 2011
POEMA : KODE SPERAM
Bos brinkedos novu kim kumprau
Nta lembra di nha kodé i nha kuraçom ta txora
Nha kodé speram
Padas di mi
Dentu poku nta volta
Nha kodé speram
Sta falta poku pa no volta sta djunto
Nteni bo soriso dizenhado na menti
Ta djudam ser mas forti
Sima mprometeu man ta ser
Pensa na mi sempre
Mesmo kim kasta bo frenti
Pamodi nha vida é sta ko bô
Pamodi nha paixom é amau
Kada sigundo ki falta kuraçom mas pertado
Maior tortura é sta longi bô
Durmi nha kodé ki horas ki bo korda
...Mama ta sta na bo lado


text:
Dja tinha um semana ki Cathay Pacific kompanhia di Hong Kong kumesa um investigaçom pa sklaresi fotus ki ta mostraba sexo oral na kabini di um di ses aviom i ki sta sirkulaba entre tripulaçom
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
lunes, 15 de agosto de 2011
SURREALISTA : PILOTO KO AEROMOÇA NA KABINA DI AVIOM DADU FLAGRA
Dja tinha um semana ki Cathay Pacific kompanhia di Hong Kong kumesa um investigaçom pa sklaresi fotus ki ta mostraba sexo oral na kabini di um di ses aviom i ki sta sirkulaba entre tripulaçom


text:
Nka sabi nau,mas tempu di reloji kasta sirbi mas pa es mundu. Kada dia ki manxi bu ta korda ku un novu invenson teknolojiku e inventadu. Nu ta djobi paladu i bluetooths, wirelles,infra-vermelhos i koneson via satelite ta invadi nos vida i ta konetanu ku planeta terra na un instanti.
Palavras ta navega pa terra, agua i ar, i el ta parsi na tempu rial pa diminui distansia i solidon. Bu ta liga PC.....i.....bu sorizu e odjadu na otu ladu di webcam ki ta respondeu via Skype : Bon dia! Assin nu ta kontinua, nu ta manda emails, nu ta fala tonterias na facebook, nu ta le Blogs, nu ta uza Google pa tudu kel ki nu ka sabi, nu ta namora i trabadja pa msn, nu ta manda fotus pa telemovel a un amigu ki sta lonji, nu ta fla ‘nta amau` na velosidadi di luz ( e ka kel tempu la de tekla `send`)
E verdadi, tudu kel ki ta parseba staba lonji , fika mas pertu. Ami ngosta de sta ku pe na txon mas ku txeu teknologia, bu kre ntenden? Nen ka bu tenta pamodi nen mi ka sabi splika. Ta izisti futilidadi teknolojiku ben gostozu i ken ki fla ma no, nunka el xinti kel prazer di anda na rua ku ipod sima ki el sta fazi parti di un vidio clip imaginario ou nunka viaja na meiu di nada ku un PC sabendu ma ten kel 3G di Tmais (mesmu ki lentu) i manda bu trabadja justu na tempu, enquantu bu ta mata meti pe na areia.
Mas....TRIM! Novu mensagen di voz, nta le i nta perdi. Kuze ki fazen skrebi es testu xeiu di bytes i palavras ki ta auto-koriji? Hum....kurason ta aviza: e vaziu, mesmu ku es rapidu koneson ki ta liga ku mundu, nunka nxinti alguen diskonetadu des manera, ka so di es mesmu mas sin ku otus tambe. Ta parsi ma karensia ta avansa na mesmu velosidadi ki teknolojia ta progridi.
Txeu bes nu ta prefiri fika na un relason ta jura ma nu konxi dretu (mas ki ta vivi na otu hemisferiu) sen pelu menus ri ku kel vizinhu interesanti ki da kontron ku bo. Ami nka kontra relason a distansia, mutu menus virtual (nha kazu Barcelona – Lisboa), kada ken sabi di se vida i nunka ninguen kata ntendi amor (grasas a deus).
Ami nka Antropologa, Sosiologa, Psikologa, nen senhora ki sabi tudu, apenas nta xinti, i o kin ta xinti e o ki mundu sta karenti. Karenti di realidadi, frazis kopiadus i fotus korijidu pa photoshops, na modi, ken ki nu kre ngana? Midjor uza teknolojia a nos favor i toma apenas kuidadu pa nu ka uzal moda un forma di sukundi nos medu i defeitus.
Afinal nu ser sinserus pah,txeru e txeru, beju e gostozu, peli e quimika i ami nkata sabi sin kreu pamodi bu imagen de 480 pixels dexan di boka abertu. Ah nau mesmu! Ami nkre provau literalmenti. Palavra pa palavra, beiju pa beiju, frazi pa frazi. ( Sorti dinos ki teknologia inda ka konsigui pluga nos kurason).


text: Por amor nós ê kapaz di tudu ka ten nada ki ta parau Ê só bu dexa bu koraçon levau...xinti.. Ama, ê ka só fla ma bu ta ama ka só usa palavras bonitas kê pa bu mostra ma bu ta ama Ama,ê na tadu e kualker momentu Ê na alegria e sentimentu Ê pôdi konta sempri ku bó p or perto Kren tcheu,ê ka so fla ma bu kren tcheu Ê ka fugi na primero problema Ê ultrapassa e ranja sempri un manera Kren tcheU,ê ka so fla ma bu kren tcheu Ê bai más longi ti undi bu koraçon krê bai E sabi sempri,sen fla ma: Chorus: Por amor,bu ta bai ti fin di mundu Pa un sentimentu más profundu Baby por amor, nu ka mesti más de sol Kê pa nós céu bira azul Ama, ka só abraça e bêja ka só usa promessas sen fin kê pa bu prova ma bu ta ama Ama, ê sabi fala e sabi ouvi Ê sabi entrêga e sabi nêga Ê pôdi da, sen spéra pa recebi Kren tcheu,ê ka só fla ma bu kren tcheu Ê ka fugi na primero problema Ê ultrapassa e ranja sempri un manera Kren tcheU,ê ka so fla ma bu kren tcheu Ê bai más longi ti undi bu koraçon krê bai E sabi sempri,sen fla ma: Chorus: Por amor,bu ta bai ti fin di mundu Pa un sentimentu más profundu Baby por amor, nu ka mesti más de sol Kê pa nós céu bira azul Ôki bu ta ama di verdadi Bu ta ama pa iternidadi 2x Bu ta deseja ten poder di pára tempu Bu ta vivi a fundu kada momentu Baby Nu ka ta konta di nada na nós perto Nu sta perdido no deserto Baby nem montanha más alto Nen Kêl rio más kumprido Nen oceano más profunduo Ta sepera un grandi amor Chorus Dja bu ôbi? E abô?Kusé ju bó ê kapaz di fazi por amor?


text: Lady inda ben ki nkontrabu Pamodi ês noti nka ta sai Di bu frenti sen ntocabu Ma forti djan spéra tcheu tempu Apenas pa ês momentu Pan duspi tudu nha timidez Bisti koragi e bêjau Ben ki nkrê mergulha Na bus braços Fazebu perdi noçon Noçon de tempu e de spaçu Desperta bu emoçon Pôi bu koracon ta bati Bati fora kompasso,oh lady Chorus: Lady, lady, lady, nkrê amau Cima nsabi ma ninguén nunca amau Lady, lady, lady, nkrê bêjau Dexabu sen koragi lady fla ki nau Lady nkrê fazi bu corpo Fala un liguagi ki Ki só mi ku bó nu ta entendi Pegau, braçau, pertabu e baby tratau Tratabu di kêl jêtu ki Ki só mi ku bó ta kompreendi Nkrê sabi ê kusé, ki bu ten Ki ta mexen, ta remexen ê ta komprometen Nkrê sabi ê kusé ki ta sacian, ta kompletan, ta dispertan Oh lady Chorus: Lady, lady, lady, nkrê amau Cima nsabi ma ninguén nunca amau Lady, lady, lady, nkrê bêjau Dexabu sen koragi lady fla ki nau Djan krê mergulha na bus braços Perdi na tempu e na spaçu Pôi koraçon ta fala más alto Será pressentimentu Ou será ki pa bó nfoi fêto Ku jêtu nu ta descubri Se for amor, nu ka pôdi fugi Chorus


text: Dja nu tenta e tenta sepára di vez Mas ó ki nu da konta Nu ta sta djuntu otra vez Dja nu fla e torna fla ma nós nu ka ta da Mas basta nós nu kontra Pa nu eskeci tudu e tenta Será ki ê só nós ki ka ta odja Ma un amor assí ê difícil d'encontra, hoji en dia Un amor pa restu di nós vida Será ki ê só nós ki ka ta xinti, ma koraçon ka ta minti Flan kuando ki nu ta konvenci Chorus: Pôdi até sol e lua troca lugar Pôdi até ês tera bira mar Ma nós amor ê só 1 Pôdi até ês mundu da tcheu volta Ma nós amor sempri ta volta Ma di nós ê só 1 Nu ka mesti luta kuel, nu ka mesti fugi dêl Êl é más forti ki nós, e nu ka pôdi vencêl Midjor nu cêta e conforta, ku ês amor ki Deus dja da Nu pôi konfiança en primero, e nada más baby Nada más ka importa Nu dexa sentimentu fala, kêl ki boca ka ta konsigui expressa Kô ten medu di luta, nen medo d'enfrenta Ka ten nada ki ta pôdi mudal Pamodi êl só 1 Flan kuandu, kuandu ki nu ta komprendi Chorus Kuandu ki nu ta konvenci e ki nu ta komprendi Ma nós amor ê cima ar ki nu ta respira Ê ka pôdi falta Êl só 1, oh baby Ê ka pôdi falta Chorus: Pôdi até Norti bira Sul Pôdi até mar dexa ser azul Ma nós amor ê só kêl 1 4x Baby nu konvenci mê só kêl 1Â


text: bô bu leva pa longi sinal di dor bu tatuam na mi palavra amor bô bu da nha vida cor paixão baby bu custumam nha coração, hei agora bô tenem na mó no djunta nu bem ser um só mi n'crê ser tudo ki bu crê tambê segredo na bu ser ho girl CHORUS: nha coração sta bati pa bõ ah ah nha paixão mi n'crebu txeu ah ah ah bo bu conquistam cu verdadi palavra di sonho kim ta conxi bo bu dam razão di contenta ê ku bô kim crê eterniza CHORUS... Querida bu mostra pa nha coração outro direção, palavra di sonho, verdadi, agora escutam bu tem nha tudo tudo di mi


text:
Quarta-feira, 31 de Outubro de 2012
Sara Tavares na B.Leza
16:50 B.Leza, Sara Tavares No comments
B.Leza é lurag ki ta marka vida di txeu artista kabuverdianu e Sara tambe ta fazi parti des realidade, pois foi la kip a primeru bez é obi cantores sima Boy G Mendes ou ainda Tito Paris.
Akompanhadu di Luis Caracol, Manecas Costa, Ivo Costa e Miroca Paris, Sara ta prometi uk noti enbaladu na musicas di kabu verdi e dexa noti embala na muzika di nos terra tantu a solo kumu na dueto akompanhadu pa kolegas di strada di musiku oji 31 di Otubru.
Bu sta na Lisboa? Passa na B.Leza e kurti noti. Porta ta sta abertu 22:30 e concerto ta começa 23:00. Entra é 10€
Kurti B.leza y kurti Sara Tavares
Subscrever: Enviar comentários (Atom)


text:
Parabéns pa Michel Montrond y pa sé "Camin di Bedje" y tambe um obrigado pa GreenStudio TV pa ter transmitid pa tud nos ilhas e nos comunidadi spadjadu um poku pa tudu kantu des mundu...
Sábado, 8 de Setembro de 2012
Michel Montrond da Show onti na Praia
13:54 Michel Montrond No comments
Auditorio Nacional resebi onti noti Michel Montrond ki viaja di Djarfog pa apresenta Camin di Bedju. CD tem 11 faixa muzikal y djan komesa fazi sucessu ku musika si ma "Mi só ki fika li"
Kenha ki ka steve prizente na praia y na Auditorio ka fika di fora pamodi GreenStudio TV trasmiti via internet pa tudu kantu di mundu um noti di show ao som di boa muzika tradicional di Cabo Verdi.
Parabéns pa Michel Montrond y pa sé "Camin di Bedje" y tambe um obrigado pa GreenStudio TV pa ter transmitid pa tud nos ilhas e nos comunidadi spadjadu um poku pa tudu kantu des mundu...
Subscrever: Enviar comentários (Atom)


text:
O corpo do falecido estara em camara ardente, hoje sexta-feira, dia 24 de Agosto, na casa funeraria Russel & Pica funeral Home, localizada em Brockton, no 165 Belmont Street (RT123), das 5:00 as 9:00 PM. "Final View" sera das 8:00 as 9:00 de manha e uma missa sufragando a alma do defunto sera rezada amanha, sabado dia 25 de Agosto, as 9:00 AM na igreja Saint Edit Stein / St. Edward Parish, 71 East Main Street, em Brockton. Depois o cortejo funebre seguira para o cemiterio Melrose Cemetery.
UN PUÉMA DI ADÉUS PA NHA TIU ANTÓNIO MONTROND
[Dedikatória: N ta didika es puema pa tudu família y amigus di António Montrond, más konxedu pa Ntóni Manina, ki falisê di mórti natural, ku 94 anu di idadi, na dia 21 di es mês di Agostu, na Brockton, Stadus Unidu]
//
Oji nha kanéta sta di lutu
António Montrond, más konxedu pa Ntoni Manina dja dixa-nu pa el bai fika djuntu ku Santu
Nha tiu éra balenti, korajozu, ruspetadu pa tudu algen y pa tudu kantu
//
Dja el dixa Rubera Djeu, Mérka y mundu interu mergudjadu na un lutu profundu
Dja-l kunpri se distinu y dja-l bai pa séu ki dja fikâ ku más un stréla
Pórta di séu dja abri en flôr pa resebe es se fidju ki dja sta djuntu ku Déus
//
António Montrond foi un isilenti maridu ki dexa se mudjer Ernestina Montrond ku sodadi
Tanbe el foi un grandi pai ki dixa 9 fidju ku se marka, erdadu na se donu Nho Ermã di Fransa
Inda el foi un izímiu donu ki dexa 19 nétu y alguns bisnétus ku orgulhu na petu
//
Si dignidadi di un ómi ta mididu ku altimetru, anton António Montrond é más altu ki Burkan
Si integridadi di un ómi ta mididu ku balansa, anton Ntóni é más pizadu di ki mundu
//
Valor di un ómi ka ta mididu pa bens material adkiridu na es mundu di iluzãu
António Montrond foi un ómi di valor
Un amigu di tudu óra
Un líder ki akarinha tudu mininu na Rubera Nhordés
Un artista ratorku ku kunhesiméntu konparável a un «rocket scientist» na mundu mudérnu
//
Ntóni foi un figura di vultu na Kutélu
Rubera Djeu ta orgulha di ten un fidju di kalibri di Ntóni, nha tiu serenu, sinplis, leal y karismátiku
Vontadi nunka falta Ntóni pa djuda kes ki más ta prisizaba
Ntóni dexa-nu ku melodia di serenata di sodadi na óra di bai
//
Nha tiu António Montrond é un referênsia y un marku ruspetadu pa iternidadi
Até senpri, tiu
Diskansu itérnu djuntu ku Jizus Kristu
Pás a bu alma na paraízu
Agnelo A. Montrond


text:
Terça-feira, 22 de Fevereiro de 2011
Ao Mário Matos
Adoro as pedras mansas da minha ribeira.
Parecem crâneos mirando a vida nas margens.
Adoro suas cores de ovo cinza em cachoeira
Cabeças eternas sem saudades nem viagens.
Na poesia e na música são ombreiras
Das minhas miragens.
KB
Terça-feira, 8 de Fevereiro de 2011
Puema di sirkunstansia
POEMA DI SIRKUNSTANSIA
Pertu ó longi, dentu terra, ó spadjadu na mundu
Ómis, mudjeris, juventudi, verdianu di tudu idadi
Alenu tudu konvokadu pa klaria nos ora grandi
Alénu na poial di koragi odju na odju ta djuga djogo
Alenu rosto linpo ta tenpra condison di manhan
Pa sol manti marelo verdiano na linha orizonti
Pa strelas kuluri firmamento di nos nason global.
Ómis, mudjeris e juventudi, verdianu di tudu idadi
Serena konsénsia bu sukuta verdadi povu:
Kem ki faze kodjeta ten ki skodje gran di simenti
Ken ki kre ten simentera ten ki kóre lugar só manenti
Obi voz di transformason na agu di labada ta rende
Ta alimenta sonhos y resposta pa novos tempos
Obi voz di fundu di alma terra ta txomabu bu nomi
Pa bu kudi na pontu sen y tuntunhi na ora sertu
Pa bus ânsias e bus sonhos torna realidade.
Ómis, mudjeris e juventudi, verdianu di tudu idadi
Xinti txon di KauVerdi más Kauverdi dentu bó
Xinti son di KauVerdi más Verdianu dentu bó
Ta subi vertiginozu ku suor di bu trabadju
Xinti valor di terra kretxeu lapidu na bu petu
Xinti briu di juventudi fri ta gurgunhau korpu
Ta lavra futuru, ta kustura kondison di manhan
Pa otramanhan bu podi tem tudo na bu mon
Más oportunidadi na vida. Ganho tudu é di bó.
Ómis, mudjeris e juventudi, verdianu di tudu idadi
Pustadu na grandeza di bu orgulho kriolu
Finka bu sinal sertu na kuadradu strela negru
Bu ranega galáfris denti ferru, spada sukundidu
Ranega di bez língua venenozu ta símia falsidadi
Barbaridu alês ta rabata, ta lâmia dignidadi dómi
Pa ês bó é finingui na rabadidja di matxu seladu
Pa ês bu valor é moeda, é pasto, é sola sapatu bedju
Alês rostu fingidu, láguas di pobri na lanbu di ipokrizia.
Ómis, mudjeris e juventudi, verdianu di tudu idadi
Pertu ó longi, dentu terra, ó spadjadu na mundu
Alenu tudu konvokadu pa reafirma nos konpromissu
Ku terra mai, ku kunpanheru, ku nos futuru
Pa Áfrika, Europa, Merca, Ásia, mundu intero da konta
Pa es xinti valor di nos siênsia y valor di nôs dignidadi
Di por amor a terra ti más kabuverdi na mundu
Nu manti firmi y konfianti na nos mé y na nos kapasidadi
Konfianti na futuru di nos terra y di nos mosinhus
Pabia nes kaminhada nu ten um komandanti
Ómi ki ten forsa moral e sabedoria pa orientanu
Na realizason di nos sonhos, sonhos di nos tudu
Di tudu kauverdianu dentu y fora di txon di nos pátria.
Ómis, mudjeris y juventudi, verdianu di tudu idadi
Pertu ó longi, dentu terra, ó spadjadu na mundu
Nu manti djunto, oji, manhan y pa tudu tenpu.
Ah kauverdi.
Poema improvisado às 17H30 de 5-2-11
para o encerramento da campanha do Paicv no Largo da Várzea
Kaka Barboza
Subscrever: Mensagens (Atom)


text:
25 de Julho de 2011
JMN afronta “intriguistas”
(…) Amílcar Cabral foi assassinadu pa dirigentis di PAIGC. Ê dirigentis di PAIGC ki trai i ki assassina Amílcar Cabral, na basi di o kê? na basi di intriga. Ê guentis ki ta fla Mi ê Amílcar Cabral, mi ê PAIGC, ami n ta difendi Cabral. Má ê xefi di ses segurança, xefi di se guarda costa, dirigenti di PAIGC, ki mata Amílcar Cabral; pamodi intriga, pamodi sedi di poder, pamodi ca rispeta scolhas ke fêtu pa Amílcar Cabral ki luta, ki da sê vida, da sê sangui pa Independência de Guiné i di Cabo Verde. E n crê pidi nhôs. Nhôs pensa dia 7 de Agosto na kel sangui dirramadu pa Amílcar Cabral ki morri por causa di intriguistas, ki morri por causa di guentis ki ca ta rispeta, ke ca leal, ke ca amigu (…)
Vila Nova, 22 de Julho de 2011
1 comentário:
- Tchale Figueira disse...
-
Oh Margarida! Este homem necessita de uma consulta num discipulo de Sigmund Freud, Karl Jung etc... Jál bá cabeça! Coitado do homem
- 11:42 p.m.


text:
Galera,
Dipos di munti stres, nu sta xeiu di motivu pa kumumora: dja nu poi BETON. Nu sta na 1 aligria so, gósi dja nu ten 1 tétu. Hahahahaha!
Má klaru ki pa nu txiga kuzas arma kansá-nu. Kofraji termina 24 di Maiu (15 dia sima es tinha fladu), má beton so ben sai 10 dia dipos, duranti kes dia la obra stivi tutalmenti paradu. Un munti kuza kontisi:
- Ferêru bai trabadja 2 bez i ka tinha féru. So dipos di nu riklama ki kuzas rizolvi. li sin nu pudia ganha 2 dia. Má paxenxa!
- Dipos di kába di kofra (tersa fera 24 di Maiu), nos injinheru fla ma nu sta bába poi beton kumpradu (kes ki ta ben dja prontu), i e kontakta gentis di CVC, ki fla ma es ka ta podeba poi na kes 2 dia siginti pamó es tinha karu tudu okupadu na 1 beton ki es staba ta poi na kâx di Praia. Má e fla ma ta daba 1 jêtu.
- Kuarta fera nu torna tilifona omi di CVC, i e fla ma sis trabadjador staba ta prugrama um grevi di 48H (kinta i sesta), i me staba ta spera sis disizon pa sabi si ta daba ou nau. Pa nos azar kes trabadjador fazi grevi me, i klaru ki nu flipa pamó si nu skodjeba métudu tradisional kuzas dja staba rizolvedu.
- Sesta fera nu torna liga omi, pamo nu odja na TV ma es konsigi txiga a 1 akôrdu i omi fla-nu ma komu e tivi 1 dia i tal paradu ma kel fin di simana la staba difisil i era midjor nu fazeba el na tersa fera siginti. No konkorda má nu skesi ma tersa fera era friádu (1 di junhu). Purtantu so kuarta ki kuza ta filaba.
- Da kuarta fera, i nada di beton. Nu ka mesti nem fla nhos mó ki nu staba flipaaaaaaaaaaaaadu. Afinal inda es staba ku kel otu beton atrazadu i es tinha ki kaba-l.
- Kinta fera gôôôôôô, dja staba tudu kombinadu ma es ta bába la meidia. Má es ka parsi. Nhos ta dibinha kz ki kontisi? Um pá na sentral di beton kebra i es tinha ki kompô-l. Ninguém merece!!!!!!!! Es ben kpompu kel pá so sesta fera di tardi. Na tudu kel stória li ti mi ku nha kumpádri (nos injinhêru) nu briga.
- Pa finda, onti sábadu nu liga ómi más 1 bes i finalmenti e konfirma: nu ta bai la 5H di tardi. UFFFAAA! Aliviu. Na rialidadi bomba txiga ga la 6H, i kes karu ku beton txiga 1H dipos. Dja staba ta kre bira sukuru kandu es kumesa. Teknolojia ten si valor: kel beton dura 2H30 mn, so! Si era na tempu antigu, AAAAVVVEEEEE, era di plamanhan pa noti.
Ali fotus:
Fotu 1: Suzy na Sala, kofraji dja staba kuazi ta tirmina
Fotu 2: Valdo na kuzinha, na mesmu dia
BETON
Fotu 1: logu kandu bomba txiga, trabadjador bai fitxa rua (nen nu ka tinha lisensa di kámara). Si nhos rapara, riba di kel kamion, tabadjador di CVC staba ta djobi mó ki es sta bába pasa kel brasu (tubu), pamo fiu di lus. Frónta!
Fotu 2: brasu di kel bomba. Es tivi ki po-l pasa na meiu di kes fiu, ki era pe txiga ti fundu.
Fotu 3: Suzy kontenti pamó auto-betonera txiag i beton kumesa kel ora.
Fotu 4: Valdo, mutu más trakuilu dipos di odja ma dja kumesaba.
Fotu 5: Trabadjadoris ta sis funson, trabadja masa.
Fotu 6: Pónta di kel tubu di masa. Masa ta sai ku tantu forsa ki ten ki ser 2 algen ta pega na el.
Fotu 7: Minis ki bai da-nu kel apoiu - Maly (irmá di Suzy), Valda, Valdo, Alcidia, Waldir i djongotodu Katia
Fotu 8: Minis ki bai da-nu kel apoiu - Kátia, Maly, Valda, Valdo, Suzy, Soraia, Nenê, Alcidia, i Mario (fidjo Kátia)
Era tudu pa oji. Di li a 14 dia nu ta kumesa ta kofra pa beton di 3º pizu. Nu ta bá ta poi fotus do ivuluson di obra.
Nhos fika dretu, i bon simana pa nhos.


text:
Karu(a) amigu(a) di nos lingua, Saudason!
Pamodi nos diver di kabu-verdianu e ka xinta spera so pa Guvernu, N sa ta tenta fazi algun kuza pa divulgason di alfabetu kabu-verdianu ofisial. N ten inprison ma maior parti di kabu-verdianus ka konxi ALUPEC sima el publikadu na Bulitin Ofisial. Fasilita si asesu – atraves di un sinplis sikuensia di clicks na internet – N ta pensa ma e inpurtanti.
Pur isu:
I) N pidi Dr. Horácio Moreira Semedo i el fazi riproduson, ku scanner, di Bulitin Ofisial (louvadu seja!);
II) N kria un e-mail na site www.yahoo.com
so pa meti dentu del ALUPEC; III) oji dja N pruveita oportunidadi di un notisia na A SEMANA ON LINE sobri nos lingua – pa divulga modi ki tudu algen ki kre podi ten asesu a ALUPEC di me di vera na internet.
Pa odja modi ta tendu asesu (atraves di internet) a fotokopia di Bulitin Ofisial di Guvernu di Kabu Verdi ku ALUPEC, ti ki nhu(a) abri aneksu, nhu(a) fazi click na “Ver a reaccao ao artigo” di baxu di “Comentários sobre este artigo”, na fin di notisia.
Ta serba bon ki nhu(a) reenkaminha es e-mail pa tudu kes ki ta valoriza kuza mais inpurtanti ki ses mai nxina-s: lingua kabu-verdianu – armariu di nos alma!
En prol di lingua ki nos mai nxina-nu ku tudu amor di ses alma, di Diaspura a Brava, ku skala na Ilha di Montanhas!
Obs:
I) na kazu di kualker inprivistu, nha e-mail e: marciano_moreira@yahoo.com;
II) ALUPEC = Alfabeto Unificado Para Escrita do Cabo-Verdiano = pa ivita ki kada un fika ta skrebi di si manera, sen regras, pamodi sen regras e mais difisil nu ntendi kunpanheru atraves di kuzas skritu (nos lingua e mutu bunitu pa kontinua ta skrebedu tudu kalapitxadu, kada un di si manera).
PS: pa ultrapasa kualker kontratenpu, N ta ripiti lisin modi ki algen podi abri na internet Bulitin Ofisial ku alfabetu kabuverdianu – bai pa:
I) www.yahoo.com
II) click na My Mail (di baxu di YAHOO!)
III) na spasu frenti Yahoo!ID intruduzi: alupec121998@yahoo.com
IV) na spasu frenti Password intruduzi:
alfabetu
V) click na Inbox (na ladu skerdu)
VI) click na ALUPEC (pa baxu Subject)
VII) click na ALUPEC (pa baxu Attachments)
VIII) click na Download Attachment.
Prontu: abri Bulitin Ofisial i boa sorti!
Fonte: marciano.moreira@gov1.gov.cv


text:
Sábado, 13 de Outubro de 2012
Tudu prontu pa festival di Morna na Boa Vista
15:05 festival de morna No comments
Dipos di sta adiadu 2 bez pamodi txubas forti na Boa Vista, finalmenti sta tudu prontu pa komesu di Festival di Morna na ilha di Morna.
Es 11º edison di festa di morna ki ta konta ku orsamentu do 880 conto ta konta ku 17 voz ki sta ba subi parku di kel festival sob lema “Morna Símbolo de Nos Terra”.
Dja studu prontu pa ponta pé di saida ki é oji por volta di 5 hora di tardi.
Dividu a atrazu provokadu pa txuba festival tevi ki sufri alguns alterason en relason a elenco ki sta ba kostitui vozis di noti.
Subscrever: Enviar comentários (Atom)


text: sem sabi bu nomi n'ca liga fim nem risco n'squeci limiti em nomi dês paixão n'cré bai pa undi paixão dja cré leban volta sempre quando el é txoman cada espaço nha menti cada esquina di nha vida é caminho escodjido escodjido pa bu imagem bu beleza infitiçam paixão fazem muda alegria nanci canta dento di mi baby CHORUS: dam bu nomi dam bu mo lebam conchi bu mundo dam bu nomi dam bu mo lebam lebam cu bó sem sabi bu nomi n'queci limite n'ca liga fim nem risco em nomi dês paixão n'sta coração partido sem sabi nha caminho cu iluson sofrido pa bo mi n'sta perdido cada espaço nha menti cada esquina di nha vida é caminho escodjido escodjido pa bu imagem bu beleza infitiçam paixão fazem muda alegria nanci canta dento di mi baby CHORUS: uh... bem cu mi n'cré lebabu pa nha mundo baby, undi ki amor ta ganha ta domina bem cu mi no squeci tudo ki ta rodeano bu scodjen *n'cré ser o que sempre bu sonha paixão scodjem n'mereci lebam pa undi bó bu crétchoman sempre ki bu mesti mi n'ta sta la prendem na bo, fazem conxi mil e um razão n'ta prometi dabu quel amor ki bu mereci mi n'cré um sim


text:
KORASON TABODJIBODJI
Nun post dimeu na nha perfil na facebook (Marciano Moreira), N uza es spreson: “Ruben Sança, nos korasons sa ta bodjibodji sima di-bo!” Un amiga dimeu pergunta-m kal ki e signifikadu di palavra "bodjibodji"?Nun jornal online, N le un puema sabi i N komenta ma kel puema “dexa nha korason ta bodjibodji”. Un otu leitor pergunta-m kal ki e signifikadu di “bodjibodji”?
Pabia e un palavra ki ta uzadu poku, alguns di nhas leitor nes benditu jornal,pode sta interesadu na sabe es signifikadu. Pur isu, N ta ben aprezenta pertinenti splikason.
Sigundu "DICIONÁRIO CABOVERDIANO – PORTUGUÊS", Manuel Veiga, 2011, es palavra enkuantu adjetivu signifika, na purtuges: "gordo e mole ou flácido" (konferi pajina 67). Konven referi ma, nes disionariu, es palavra ten es ortografia li: "bódji-bódji". N ta skrebe-l "bodjibodji" i non, “bódji-bódji” trokadu, bazikamenti, 3 kuza:
I) Na nhas frazi, es palavra ta surji komu verbu i non komu adjetivu. Karateristiku pa nos lingua e ezistensia di palavras omografu gravi ku silaba toniku ki ta inklui letra O, sendu un di kes palavra substantivu ku O abertu i kel otu verbu ku O fitxadu (sima: El mara kabritu na korda / N korda sedu).
II)E nha ntendimentu ma ifen debe uzadu pa uni 2 palavra. Entretantu, N ka sabe si ta ezisti palavra "bodji". Alias, parse-m ma N sa ta uza kel mesmu kriteriu ki autor di mensionadu disionariu uza pa skrebe "caboverdiano" i non sima prontuarius di lingua purtuges ta indika ("cabo-verdiano").Istu e, sima ka ta ezisti palavra “bodji”, nton “bodjibodji”ka pode ser palavra konpostu (kazu en ki ta justifikaba uzu di ifen) pois, pa el ser konpostu, el ten ki ten na poku na poku 2 palavra indipendenti ki ten nesesidadi di ligadu trokadu se signifikadu diferenti di ora ki es ka sta ligadu sima, pa ezenplu,“ka si”i “ka-si”nes dialogus:
“- Mama, N ka dadji nel, nau – el sa ta konta ka-si.”
“- Marsianu, e si ki bu atxa kaneka - boka pa riba?
- Nau, e ka si. Perdua-m, Iaia.”
III) N ka ta uza asentus pabia, konsizamenti,maioria smagador di leitoris sabe pronunsias di palavras ki N ta uza. Di manera ki al serba txobe na modjadu, ben splika-s undi ta fika silaba toniku i/o si un vogal e abertu o fitxadu. Kes poku leitor ki purventura ka sabe pronunsia di un palavra, es ki debe sforsa pa fika ta sabe sima maioria smagador di leitorissforsa, dezignadamenti konsultandu disionariu undi debe ten es tipu di splikason frenti kada palavra ki ta eziji es splikason.
Na "LÉXICO DO DIALECTO CRIOULO DO ARQUIPÉLAGO DE CABO VERDE”, Armando Napoleão Fernandes, pajina 16, sta un signifikadu semelhanti ku kel ki sta na “DICIONÁRIO CABOVERDIANO – PORTUGUÊS”. Napoleão ta defende ma es palavra ta surji komu adjetivu i komu verbu.
Na purtuges, ten un palavra ki provavelmenti e etimu di nos “bodjibodji”: "bole-bole" o "bule-bule" (konferi: http://www.infopedia.pt/lingua-portuguesa/bole-bole). Na purtuges, es palavra e un substantivu (nomi di un planta ki ta mexe so faze un bentinhu kualker).
Na nhas frazi, N ta uza palavra "bodjibodji" na se sentidu figuradu.Istu e, "nos korasons sa ta bodjibodji", signifika: nos korasonssa ta bati di forma rapikadu trokadu exsitason, grandi emoson ti ta mexe txeu sima partis flasidu di korpu di un algen rei di gordu ta kore.
Marsianu nha Ida padri Nikulau Ferera
Política
Sociedade
Cultura
Economia
Desporto
Ilhas
Colunistas
Opinião
Blogosfera
Ultimas Noticias
- Anúncios & Comunicados


text: Flan ki regra ki n'ka cumpri Ou ki sinal di boi ki n'nega respêta Na ki exami ki djan chumba Kê pan pôdi acredita Ma nós amor hoji dja finda There's been along time That i didn't see you I see your picture Mi n' ta fica ta spérabu I'm searching in my mind What happen this day N' ta gostá d' encontrabu But you're so far away Falta di bo Falta di bo na nha vida Falta di bo I'm sorry but i don't know why Ês distancia ki ta fazen mal I'd like to call you but i'm too shy Falta di bo N'ka podia eskecebu I really do miss you E ami n'ta da ku mi Ta lembra bu surizu N'ta gosta di odjabu Perto de mi baby Ta kusta ki ceta Ma hoji nu sta separadu Falta di bo I can't get you out of my mind Falta di bo Falta di bo na nha vida Bu falta sta fazen so desespêra Vontadi di tenebu na nha bêra Falta di bo I should be your queen The situations N'sabi kê só bo ki ta pôdi fazen feliz Pensa ma n'tinha raiva E raiva tcheu di bo Ma n'ta da ku mi chintadu li Ku bu foto na mó WeÂve to try again Nu tenta outra vez Ka ten motivo to sta far so long My baby Volta pa mi N' krê volta pa bo, my baby Falta di bo I'm sorry but i don't know why Falta di bo Ês distancia ki ta fazen mal I'd like to call you but i'm too shy Falta di bo N'krêbu pa sempri I want you foreverÂ


text: Basta bó, bu parci na nha frenti Ku kêl bu jêtu, jêtu inocenti Pan torna volta, volta ser um adolescenti Ta vivi simplismenti nha primero amor Ben ki n'ta tenta, tenta kompreendi kusé na bó ki ta dexan assi Só ta pensa más na bó di ki na mi Tudu ki nÂkrê ê fugi Só ku bó kriola, kriola Chorus: Kriola, será ku tem açúcar Kêl bu corpo, ta fazem tcheu secura Kriola, será ku ten doçura Kêl bu jêtu, ta dexan na locura Bu amor ê cima un fonti Ki pa más ki n'bebi, n'ka ta sacia Kriola bó ê cima un doci Ki pa más ki nÂkumi, más n'krê kumi Kriola bu tenen fora di mi E ês amor pa bó sta pon fica Dôdu, lôcu, fulo, krazy Chorus Oh! Kriola Ês situaçon sta bira grávi E n'ka podi, ka pod'disfarça,nen sucundi N' tem ki fala pa tudu mundu ouvi Ma bó ê nha kriola Rap: Mi ê kel kriola The girl that you spéra The faw ser bu amor Your honey, your sugar Sabor di nha bêju You'll feel in paradise That's why you really love me Let me - Hum! Hypnotise you You're the only one To whom I'll be so Bó ê kêl homi Who can make me so Bonita, kerida, fofinha y sensual I'll change your world, your life You'll love me forever ChorusÂ